Titaanien raivo (2012) ★★★ – Filmitahti\nElokuva-arvostelut, Elokuvat, Ensi-ilta29/03/201228/03/2012 Titaanien raivo (2012) ★★★\nMikä on coolimpaa kuin Pegasus, lentävä hevonen? Ei juuri mikään, mutta kun se yhdistetään antiikin jumaliin, miehiin lyhyissä hameissa, erilaisiin hirviöihin ja komeisiin maisemiin niin kaikki elementit tuntuvat olevan kunnossa. Ja niin onkin, Titaanien raivo jatkaa ensimmäisestä osasta tutulla linjalla tarjoten taisteluita ja historian havinaa, ryyditettynä herkullisilla hahmoilla. Tuloksena on viihdyttävä fantasiaseikkailu joka ei turhia jarruttele.\nVastentahtoinen sankarimme Perseus (Sam Worthington) elää kalastajana yhdessä poikansa Helioksen kanssa. Puolijumalana oleminen ei ole helppoa, joka kerta kun joku taivaassa sössii, huudetaan sankaria apuun. Jumalien voimat ovat ehtymässä ihmisten höllämielisyyden myötä, ja Titaanien kahleet kalisemassa. Titaanien johtaja, sekä Zeuksen, Poseidonin ja Hadeksen isä Kronos, on heräämässä. On sanomattakin selvää että Kronoksen vapautuminen vankilastaan syöksisi ihmisten maailman perikatoon. Jotain on tehtävä, ja areenalle on astuttava myös taistelukentät halukkaasti taakseen jättäneen Perseuksen.\nIhmisten taistelua johtaa karismaattinen ja kaunis Andromeda (Rosamund Pike), ilmiselvästi Perseukselle tarkoitettu nainen. Mutta tuleeko kukoistavasta romanssista mitään, kun ympärillä juoksentelee hirviöitä ja koko ajan on kiire? Pike on positiivinen piristys roolissaan, Andromeda on pystyvä, itsenäinen ja lempeä. Kylmät koppelot joita meille yleensä tarjoillaan jumaltarinoissa on tällä kertaa jätetty kotiin. Jumalina patsastelee tälläkin kertaa tuttu kaarti, Liam Neeson on täysin vakuuttava Zeuksena, jo miehen ääni on kuin jumalalle tehty. Vastaparina toimii lievästi luihun oloinen Haades, jota Ralph Fiennes tulkitsee vaivatta. Tietyt kliseet voi antaa anteeksi, kuinka uskottavaa antiikin jumalat nyt ylipäätänsä ovat? Itse pidän näistä hieman resuisista ja hihat käärivistä jumalista enemmän kuin esimerkiksi Immortals-elokuvan kimaltelevista hienostelijoista.\nMaisemat ova komeita, osa luoduista maailmoista suorastaan huikeita. 3D ei tällä kertaa sotke kuvioita liikaa. Siinä missä Titaanien taistelussa pari matsia jäi sotkun ja sekavuuden vuoksi kaaottisiksi kokonaisuuksiksi, on tässä elokuvassa keskitytty olennaiseen. Kyllä, taisteluita on, mutta kamera ei vipellä samaan tahtiin kuvaamassa joka kulmaa niin että lasit päässä istuvaa katsojaa heikottaisi. 3D on melkein aina elokuvalle rasite, ja se toteutuu tässäkin osittain. Meno suttaantuu välillä väkisinkin, mutta parannusta on huomattavasti. Lisäksi efektit tulevat välillä silmille, jos tarkoituksena on että katsoja pistää silmät kiinni, niin tekijät ovat onnistuneet tavoitteissaan.\nFantasiaseikkailut ovat vaikea laji, ja jumalten sekoittaminen tarinaan luo aina mahdollisuuden että lopputulos on hieman camp-henkinen. Nyt Perseuksen hahmon aito sisu ja päättäväisyys, sekä hyvät sivuhahmot tuovat sen verran syvyyttä tarinaan että tahaton huumori puuttuu. One-linereita tokaistaan väliin taistelua helpottamaan, mutta pari niistäkin naurattaa aidosti. En tiedä onko se hiekka ja lika, kaaos ja taistelu, mitkä tekevät Titaanien raivosta mielenkiintoisen ja astetta paremman kuin viime aikojen vastaavista. Mutta tosiasia on että minua elokuva viihdytti, se tarjosi silmäkarkkia ja hyviä hahmoja, ja aika meni kuin siivillä. Ainut miinus tulee pinnallisemmista asioista, kuten siitä että Worthingtonille sopii paremmin lyhyt tukka. Tämä kiharapehko voidaan jättää kotiin seuraavalla kerralla, jotta voin keskittyä olennaiseen.\n[box type=”info”] Wrath of the Titans ★★★★★. Ohjannut: Jonathan Liebesman. Käsikirjoittanut: Dan Mazeau, David Johnson. Pääosissa: Sam Worthington, Liam Neeson, Rosamunde Pike, Ralph Fiennes. Genre: Fantasia / Toiminta. Alkuperämaa: USA 2012. IMDb.[/box]\nKommentit Tags from the storyfantasia, liam neeson, ralph fiennes, rosamunde pike, sam worthington, toiminta Facebook Twitter Pinterest Google +\nSinua voi kiinnostaa 01/11/2012\nEdellinenJohn Carter 3D (2012) ★★★ SeuraavaJäyhän komea toimintasankari – Sam Worthington More Stories\nElokuva-arvostelut, Ensi-ilta, Videoarvostelu\nOnly Lovers Left Alive (2013) Filmitähti © 2017 Ylös


Räätälöity päiväretki - Kaarna Outdoors\n249,00 € / 3 h\nLisätunnit retkellä Vaatii aikavälin valinnan 49,00 €\nLapinkoira retkikaveriksi Vaatii aikavälin valinnan 49,00 €\nKaarna Outdoors info@kaarnaoutdoors.fi 0405676442 Y-tunnus: 3260400-1 Kauppiaan ehdot\nMikäli valmiista valikoimastamme ei löytynyt sopivaa tuotetta, suunnitellaan sellainen yhdessä! Viemme sinut ja seurueesi haluamaasi paikkaan ja suunnittelemme yhdessä kanssasi retken, joka ei heti unohdu. Pyrimme parhaamme mukaan toteuttamaan kaikenkokoiset toiveet. Voit käyttää suunnittelussa apuna alta löytyviä retkikohteita sekä hakea inspiraatiota myös retkikauppamme valmiista valikoimasta ja kertoa varauksen lisätiedoissa, minkälaisen retken haluaisit. Autamme mielellämme myös kohteen valinnassa.\nNoin 3 tunnin retki + kuljetus pääkaupunkiseudulta kaikille asiakkaille\nKahvi- ja teetarjoilun\nSovittuun aktiviteettiin tarvittavat välineet neljälle\nUseammat asiakkaat 39e/asiakas ja tarvittavat välineet sovitusti\nLapinkoira reissukaveriksi, 49e/koira. Meillä on töissä kaksi reipasta suomenlapinkoiraa, jotka ovat aina valmiita lähtemään häntä heiluen metsään, eivät kuitenkaan vesille.\nLisämaksusta onnistuu myös esimerkiksi ruokailut (katso eräruokalistamme) ja telttojen vuokraus joko kohteeseen tai sen läheisyyteen. Pyydä tarjous!\nPyydettyäsi tarjouksen otamme sinuun mahdollisimman pian yhteyttä, viimeistään seuraavana päivänä ja selvitämme kaikki toiveesi, jonka jälkeen laadimme teille tarjouksen.\nKaarna Outdoors Y-tunnus: 3260400-1 puh. 0405676442 info@kaarnaoutdoors.fi


Kortesjärven kappalainen | Oikotie Työpaikat\nVoit hakea tätä työpaikkaa osoitteesta https://rekry.evl.fi/oikotie/#/application/16992/basic_info?lang=fi_FI&portal=oikotie&ref=i8beznd9l6lu\nLapuan hiippakunnan tuomiokapituli on julistanut haettavaksi Kauhavan seurakunnan Kortesjärven kappeliseurakunnan kappalaisen viran.\nVirkaan etsitään innostunutta ja yhteistyökykyistä vastuunkantajaa. Kappalaisen tehtävänä on monipuolinen seurakuntatyö ja kappelin hengellisen työn johtaminen. Organisaatiouudistuksen myötä viran tehtävänkuva saattaa muuttua lähitulevaisuudessa.\nVirkaan valitun on esitettävä hyväksyttävä selvitys terveydentilastaan (KL 6:16 §) sekä rikosrekisteriote (KL 6:33 §). Hakemukseen on liitettävä nimikirjanote, josta ilmenee esteettömyys hakea kappalaisen virkaa. Virkasuhteeseen otettaessa voidaan määrätä KL 6:17 §:n mukainen kuuden kuukauden koeaika. Palkkaus KirVESTESin vaativuusryhmän 602 mukaan.\nHakemukset tulee toimittaa 28.1.2022 kello 15:00 mennessä Lapuan hiippakunnan tuomiokapitulille sähköisesti KirkkoHR-palvelun kautta (rekry.evl.fi/rekry2/).\nLisätietoja antaa tarvittaessa kirkkoherra Jyrki Jormakka, jyrki.jormakka@evl.fi, puh. 040 505 7415.\nMikkelin tuomiokirkkoseurakunta V kappalaisen virka (Ristiinan aluekappalainen), Mikkelin tuomiokirkkoseurakunta


MY JUNE VIA INSTASTORY | pauline.\n1. Ekana päivänä lähdin äidin luo värjäyttämään tukkaa ja bussi meni nenän edestä ohi kun katselin bussipysäkillä olevaa mainosta. Olkaa oikeesti koko ajan valppaita bussia odotellessanne! ♡ 2. Kaveri tuli yhden päivän aikasemmin, sillä se tuli mun valmistujaisiin. Rupes tekemään vaan ruokaa kun Rille valitteli nälkää. ♡ 3. Pientä kuvaa valmistujaisten tarjoilusta. Ei suuri sillä vieraitakin oli vain neljä mun ja Rillen lisäksi.\n4. Seuraava päivä valmistujaisista ja oli tosi hyvä sade. ♡ 5. Yhdeksäs päivä lähdettiin sitten tyttöjen kanssa sinne Ruotsin risteilylle. ♡ 6. Aamukahvit nautittiin laivan yhdessä kahvilassa ja oli kyl hyvää.\n7. Päästiin kuin päästiinkin sinne Sephoraan jonne oli tarkoituskin mennä. ♡ 8. Ostettiin kaikki jotain pientä Sephorasta. ♡ 9. Hyvissä ajoin oltiin takasin laivalla. Se lähti Ruotsista 16:45.\n10. Risteilyllä ruuat on yleensä se kallein ostos. Tääkin kanahampurilainen maksoi 16€. Oli hyvää, mut se oli niin iso etten jaksanu kaikkea syödä. ♡ 11. Tulihan risteilyllä myös ostettua hiukan alkoholipitoista juotavaakin. ♡ 12. Heti kotiin päästyäni aloin katsomaan OITNB uutta kautta netflixsistä ja taas kerran katoin koko kauden yhdessä päivässä. Ihan niin ku viime vuonnakin.\n13. Innolla oottelin 15.päivää ja sitten kun se tuli niin pääsin katsomaan olinko päässyt mihinkään kouluun sisään. Vastaus oli ollut myöntävä! ♡ 14. Keskikesäkuu oli Vantaalla sadetta ja lämpöä. ihan kuin sademetsässä olisi ollut kun oli kuuman kosteaa. ♡ 15. Vaikka oli sateisia päiviä niin oli myös aurinkoisia ja lämpimiä. Pääsin ballerinat tunkemaan jalkaankin!\n16. Ostettiin Rillen kanssa tässä kuussa enemmän sipsiä ja dippia kuin yleensä. Mihin se terveellisen elämän saaminen oikein katosi? ♡ 17. Kävin allekirjottamassa tuon The Body Shop:n tekemän adressin kielon eläinkokeille. En oo sellanen joka allekirjottaa tällasia juttuja päivittäin, mutta jokaisen elämä on tärkeä. Jopa eläinten. Ei varmasti kukaan ihminenkään tahtoisi olla koe-eläimenä. ♡ 18. Rustailin mun bujoa ja tein tälle heinäkuulle hiukan erilaisempia sivuja.\n19. Kaveri pyysi yksille viereiseen baariin. Hänen duunipäivästä on aina kiva kuulla ku baarimikkona joka työpäivä on erilainen. ♡ 20. Päädyttiin sitten tämän kaverin luokse pelaamaan ja ekaa kertaa yöksi. Onneksi hän asuu ihan naapurissa! ♡ 21. Juhannusta edeltävät arkipäivät olivat sellasia jollon oli sadekuuroja. Piti yhden sadettoman hetken aikana nopeasti juosta kauppaan jo kotiin.\n22. Olin saanu kavereilta tollasen avaimenperän valmistujaislahjaksi sekä lisäksi pienen ämpärillisen suklaata. Naureskelen vieläkin sille kuinka hyvin ne tuntee mut. ♡ 23. Tässä kuussa aloin katsomaan HBO:lta sinkkuelämää. Se on sellanen sarja jota rakastan yli kaiken. ♡ 24. Päädyin rustailemaan monesti bujoa ja tässä onkin mun ensimmäinen quote. Totta kai sen täytyi olla mun lempikirjasarjasta.\n25. Heräsin monesti aamulla siihen kun Rille otti mua kädestä kiinni. ♡ 26. Lähdettiin sitten perjantaina, juhannusaattona, äidin luokse. Mökille olis ollu todella ihana mennä, mutta nyt ei ollut mahdollista. Kenties ensi kuussa (?) ♡ 27. Olihan sitä pakko ottaa salakuva Rillestä.\n28. Päästiin äidin luo. Syötiin makkaraa ja äidin tekemää hyvää salaattia sekä mun väkertämää mustikkapiirakkaa. Oltiin juteltu aikasemmin et mentäisiin katsomaan kokkoa seurasaareen - kun se on tossa parinkymmenen minuutin kävelymatkan päässä - mutta ei kukaan jaksanut lähteä, joten päädyttiin katsomaan kokon palamista telkkarista.\n29. Äiti näytteli mulle noita reittejä mitä se menee koiran kanssa yleensä ja löysin matkalla maasta fidget spinnerin. Ilman keskiosaa ja broidi sen sitten korjasi. ♡ 30. Äiti lähti sunnuntaina Kuopioon ja mokkula sairastui heti samana päivänä. Silmät ja kuono turposti sekä oksenteli. Saattoi olla stressiä kun äiti lähti en tiedä. Mutta onneksi tiistaina ei enää oksennellu. ♡ 31. Aloin kattomaan uudestaan Doctor Who -sarjaa sillä 10 kausi on ilmestynyt ja en kauheasti muista mitä ysissä tapahtui. Btw oon tosi iso DW fani. Onko joku teistäkin?\n32. Käytiin broidin kanssa vanhoilla kulmilla. Tästä tulee postausta ensi viikolla ;) ♡ 33. Vika päivä äidin luona ja pikku moo oli innoissaan odottamassa että vieisn sen aamulenkille. ♡ 34. Bussi oli myöhässä hiukan yli kymmenen minuuttia! Onneksi pääsin kuitenkin kotiin.\nMinkälainen sun kesäkuu oli?\nELLI 1. heinäkuuta 2017 klo 12.36\nEi hitsi mä en oo oikein koskaan Instagram storeista välittänyt, mutta alan tykätä siitä enemmän ja enemmän näiden sun postausten takia :D Ja ehkä kohta alan käyttää sitä snäpin rinnalla! Ranch on munkin lempparidippi😍\nPaula 1. heinäkuuta 2017 klo 13.29\nInstastory on mulle enemmän se taiteellisempi paikka ja snapchat puolestaan sellanen missä voi pelleillä ja pölöttää tyhmiä :D Ranch is the best!\nMilla 1. heinäkuuta 2017 klo 13.10\nIhana postaus! En olekaan koskaan ennen törmännyt tällaiseen postaukseen, joka on toteutettu instastorysta ja pakko sanoa, että toimii tosi hyvin! Itse en juuri koskaan muista käyttää instastorya, mutta ehkä nyt ryhdistäytyisin sen asian kanssa :D\nPaula 1. heinäkuuta 2017 klo 13.31\nOi kiitos, kiva jos tykkäsit :D\nInstastory taitaa unohtua aika monen ihmisen kohalla, koska se muistuttaa aivan liikaa snäppiä ja sitä nyt kaikki käyttää enemmän sekä se on ollu kauemmin.\nTaru 1. heinäkuuta 2017 klo 16.18\nOnnea opiskelupaikasta! :) Mulle kans instastory jää aina unohduksiin kun keskityn aina snäppiin :D\nPaula 1. heinäkuuta 2017 klo 16.45\nOi kiitos :D Se on ihan ymmärrettävää ku snäppi on kuitenkin ollu paljon kauemmin ku instastory. Jotku ei varmasti tiiä ees sen olemassa olosta xD\nNOORANTALA 1. heinäkuuta 2017 klo 17.42\nKiva postaus!! Mun pitäis tehä mun kesäkuusta snapchat kooste, mutta en oo vielä saanu aikaseks. Jos sit ens viikolla. :)\nPaula 1. heinäkuuta 2017 klo 17.57\nAikasemmat kuukausikoosteet tein iteki snäpin kuvista, mut sit aloin innostumaan instastorysta ja nyt se on vaihtunu xD\nSini 1. heinäkuuta 2017 klo 19.10\nTosi kiva postaus jälleen kerran, ihanan ja tekemisen täyteinen kesäkuu sinulla! Aikamoinen tuuri käynyt, että löysit spinnerin kadulta :D Onko se oikeasti koukuttava?\nPaula 1. heinäkuuta 2017 klo 21.29\nKiitos :D Juu, se oli kyllä hyvä tuuri, mutta rikkinäin se oli ollut. Keskikohta puuttui, mutta broidi keksi siihen tilalle toisenlaisen jutun että se pyöri. Ei se koukuttava ollut mutta hauska pyörittää tylsyyksissä. Koira vähän pelkäsi sitä xD Ja se hohti vielä kaiken lisäksi pimeässä!\nSofia 2. heinäkuuta 2017 klo 12.55\nTykkään näistä sun instastory postauksista niin paljon, että mietin aina että pitäiskö itekin alkaa lisäilemään sinne enemmän kaikkea, mutta jotenkin se aina jää ja sitten päädyn päivittämään snäppiin :D Sisko sai fidget spinnerin tuossa kesäkuun alussa ja nykyään tv:tä kattoessa se koko ajan pyörittää sitä :D Ite en oo oikeen oppinu vielä sitä oikeaa tekniikkaa miten sen saisi parhaiten pyörimään yhdellä kädellä :D


Jackpot City Casino - Huijaus\nOn joitakin blogeja ympäri nykyisin internetiä jotka puhuvat Jackpot City Casino on huijaus. Ne mielistelevä, että jonkin ajan kuluttua, maksutapoja, että tarjoamme meidän ladattava versio ei kyetä jälkeen useita nostoja voittoja.\nMeidän Jackpot Winner Casino tavoitteena on antaa pelaajille parhaat ja hyödyllisimmät kokemusta kun pelaa meidän AU kasinopelejä. Että on sanottu, olemme tehneet sen, joka antaa sinulle tehokkaita ja luotettavia maksutapoja. Sinun ei siis tarvitse tuskailla! Kaikki pankkitoiminnan ominaisuuksia on kiinnitetty käytössäsi milloin haluat! Voimme vakuuttaa teille, että ei ole olemassa sellaista asiaa kuin Jackpot City Casino huijaus.\nSe ei ole meidän tavoite estää sinua nauttimasta ja voittaa kaikki! Olemme täällä erityisesti pelaamisesta viihdettä ja me jopa antaa ulos palkintoja voittajille vielä enemmän!\nOnline kasino tarjoaa sinulle kaikki pankkitietoja, että sinun täytyy tietää kautta tukisivullamme kautta sekä meidän pankki sivun itse. Täällä voit tarkistaa kaikki meidän kassalta!\nJos kohtaat tällaisia ongelmia, se voi johtua internet-yhteys, joka sinulla on tai koska tulva suojelija että meidän maksutavat vastaan. Voit saada käsiinsä meidän 24/7 hotline selvittää, mitä tarkalleen on kysymys. Jokin agentit tekniseen tukeemme voi opastaa kaikki sinun tarvitsee tietää. Voit ottaa meihin yhteyttä sähköpostitse samoin.\nJoten älä ole huolissasi kaikki väärät syytökset, että olemme tulossa kaikkien eri näkökulmista!Meidän Jackpot City Casino varmistaa, että ei vain sinä saat nauttia kaikki jännittävä ja jännittävä Australian kasinopelejä, mutta että sinulla on myös kaikki parhaat palvelut, meillä on tarjota milloin haluat aina!


Lähettänyt viv klo 17.37\nSigne 2. syyskuuta 2014 klo 18.45\nTäytyykin ottaa ensi kesänä työlistalle! :)\nviv 2. syyskuuta 2014 klo 20.13\nLehtikaalin kasvatus on helppoa ja palkitsevaa! Vaikka maku ei jostain syystä miellyttäisi, lehtikaali on silti komea ihan koristekasvinakin. :)\nmarketta konttila 2. syyskuuta 2014 klo 21.11\ntuota caldo verdeä voisi vaikka kokeilla. Lehtikaalia on niin pirusti ja en oikein osaa sitä käyttää. Ensi kertaa kasvamassa, on uusi tuttavuus meille.\nviv 3. syyskuuta 2014 klo 16.17\nCaldo verde on hyvää, kantsii kokeilla! :)


Korkomarkkinat hinnoittelevat jo Slovenia-riskiä\nKyproksen tapahtumat ovat kasvattaneet markkinoilla pelkoja, että myös Slovenia joutuu turvautumaan euromaiden apuun pankkiensa pääomittamiseksi. Reutersin tekemän haastattelun perusteella ekonomistit pelkäävät nyt, että Espanja tai Slovenia on seuraava mahdollinen maa joka joutuu turvautumaan euromaiden tukipakettiin.\nKansainvälinen valuuttarahasto IMF:n mukaa Slovenia tarvitsee tänä vuonna kolme miljardia euroa tukea ja maan pankit lisäksi miljardin.\nStandard Bankin kehittyvien maiden tutkimusjohtaja Tim Ash arvioi Reutersille, että on yhä todennäköisempää, että Slovenia joutuu aloittamaan keskustelut IMF:n ja euroryhmän kanssa tukipaketista.\nReutersin mukaan Slovenian pääministeri Alenka Bratusek yritti vielä keskiviikkona vakuutella maan parlamentille, ettei maa tarvitse euroalueen tukea, vaan se pystyy korjaamaan pankkisektorinsa ongelmat itse. Bratusekin mukaan Slovenian pankkijärjestelmän ongelmia ei voi verrata Kyprokseen.\nPääministerin puheet eivät kuitenkaan ole vakuuttaneet markkinoita. Slovenian dollarimääräisen valtionlainan korko nousi torstaina 28.3. kaikkien aikojen korkeimmille tasoilleen. Maan 2-vuoden valtionlainan nousi lähelle kriittistä 7 prosenttia. Tähän mennessä euromaat joiden valtionlainojen korkotaso on noussut yli 7prosentin, ovat joutuneet turvautumaan EU:n tukipakettiin.\nSlovenian valtionlainan lisäksi luottoriskijohdannaisissa eli CDS:ssä hinnoitellaan nyt maksuvaikeuksia Slovenialle. Maan valtionlainojen suojaaminen luottotappioiden varalle on noussut 405 pisteeseen. Sijoittajien täytyy siis maksaa 405 tuhatta dollaria suojatakseen 10 miljoonan dollarin 5 vuoden CDS-sopimus. CDS on luottoriskijohdannainen, jonka avulla sijoittaja voi suojata riskipitoisen lainan (yleensä valtionlainan) siltä varalta, että sen saaja ei pysty maksamaan sitä takaisin.\nAvainsanat:CDS, eurokriisi, korkotaso, Slovenia, valtionlaina


Finnair vähentää 600 työpaikkaa Suomessa - Taloussanomat - Ilta-Sanomat\nFinnair vähentää 600 työpaikkaa Suomessa\nLentoyhtiö Finnair vähentää satoja työpaikkoja Suomessa.\nFinnair on paikannut koronakriisin aiheuttamaa asiakaskatoa muun muassa kuljettamalla rahtia. Kuvan koneesta on poistettu penkkejä, jotta rahtia voi lastata myös matkustamoon. Kuva: Seppo Kärki / IS, Vesa Moilanen / Lehtikuva\nFinnair vähentää syyskuussa alkaneiden yt-neuvottelujen päätteeksi noin 700 työpaikkaa. Yhtiön mukaan vähennyksistä noin 600 on Suomessa.\nVähennyksiä perustellaan koronapandemian aiheuttamilla dramaattisilla markkinamuutoksilla. Henkilöstövähennykset toteutetaan maaliskuun 2021 loppuun mennessä.\n– Olen kiitollinen, että pystyimme yhdessä henkilöstön kanssa löytämään myös säästöratkaisuja, joiden ansiosta säästyi noin 150 finnairilaisen työpaikka. Siitä huolimatta tämä päivä on meille Finnairissa surullinen. Koronapandemia on ollut alallemme täysin epäreilu, ja valitettavasti nyt moni finnairilainen joutuu kokemaan sen taloudelliset vaikutukset henkilökohtaisesti, sanoo toimitusjohtaja Topi Manner yhtiön tiedotteessa.\n– Muutokset ovat kuitenkin välttämättömiä ja väistämättömiä, sillä Finnairin uudelleenrakentaminen edellyttää sitä, että olemme kilpailukykyisiä, kun lentoliikenne lähtee vähitellen elpymään. Sen vuoksi meidän on tehtävä jatkossa monia asioita toisin menestyäksemme kilpailluilla markkinoilla, hän jatkaa.\nFinnair myös jatkaa lähes koko henkilöstönsä lomautuksia Suomessa. Yhtiön mukaan suurella osalla henkilöstöä toistaiseksi voimassa olevat lomautukset saattavat jatkua pitkään.\nYt-neuvottelujen piirissä oli yhtiön koko henkilöstö Suomessa matkustamohenkilökuntaa ja lentäjiä lukuun ottamatta. Yhtiön mukaan keskusteluja on käyty samanaikaisesti myös Finnairin toiminnoissa Suomen ulkopuolella, joista vähenee nyt noin 100 työpaikkaa. Finnairilla on tällä hetkellä yhteensä noin 6500 työntekijää.


www.sikaritalo.fi • katso viestiketjua - Polta kirkkomäki Part II arvosteluketju\nPolta kirkkomäki Part II arvosteluketju\nKirjoittaja Omskakas » To Touko 27, 2010 4:18 pm\nAlkuperäinen ketju täällä. Viimeinen arvostelun jättöpäivä 3.6.\nP.S. Kuvallinen arvostelu on aina kivempi.\nRe: Polta kirkkomäki Part II arvosteluketju\nKirjoittaja noviisi » To Touko 27, 2010 11:11 pm\nRomeo y Julieta Churchill A/T OPA ABR 09.\nOtan varaslähdön, koska sikarikoplamme kalentereista ei toista kaikille sopivaa päivää löytynyt.\nSotapäällikön herkkutanko nautittu seuraavien oheistuotteiden kera:\nJuomana Coca-Colaa. Musiikkina vinyyliltä Iron Maidena, Mulatu Astatkea ja Louis Armstrongia mainitussa järjestyksessä. Yleisesti ottaen jazz, alatyylistä riippumatta, tukee hyvän sikarin tarjoamaa makumatkaa.\nHarmi, että muistini teki tepposet, eikä Aces High:n studioversiossa olekaan Sir Winstonin puhetta. Korjaan virheeni kuuntelemalla tätä kirjoittaessa SinäPutkesta kappaleen videoversiota.\nPoltettavaksi yksilöksi valitsin kymppituubilaatikosta poimittujen kolmen sikarin joukosta tummimman, väriltään tasaisen keskiruskean. Nämä kolme yksilöä ovat levänneet humidorissani ilman päällysputkiloaan jo toista kuukautta. "Tuuletuksen" tarkoituksena on ollut poistaa mahdolliset ammoniakin jäämät näistä suhteellisen tuoreista pölleistä.\nSikarin rakenne on kimmoisa, pinta sileä ja kokonaisuus kaikin puolin moitteeton. Kylmänä tuoksuna tupakkaa hunaja-vanilja kuorrutuksella.\nHattu poistetaan perinteisesti saksilla. Leikkauskohdan tuoksussa ja kylmässä ensi-imussa huomattavissa sikarin tuoreus, mutta ammoniakkia ei enää ole, ehkäpä juuri "tuuletuksen" ansiosta. Veto on erinomainen juuri sopivalla vastuksella.\nLähden seuraamaan kirkonpolttajan jalanjälkiä semi-torchilla.\nHerra Churchillin ensikättelyssä ei jää epäselväksi, että kyse on hyvästä sikarista. Valkopippuri ja kevyt pähkinä ovat ensimmäisen kolmanneksen hallitsevat maut. Miehen kokoisen patukan vahvuus on keskiluokkaa. Palossa on hieman toivomisen varaa, sillä vinoon mennään, mutta ei niin paljon, että tarvitsisi antaa liekillä apua. Kyllä suuri mies itsensä tiellä pitää, vaikka vähän hoippuukin.\nToisella kolmanneksella paahdettu tupakka nousee esiin ja kevyt pähkinä häipyy hiljalleen taka-alalle valkopippurin seuratessa vielä mukana. Aika kuluu puffaillessa hyvin rauhallisesti, historian suurmiehellä ei ole tänään kiireitä. Maku pysyy pitkään muuttumattomana ja ehdinkin jo todeta pöllin olevan aavistuksen tasapaksun. Tässä vaiheessa olen pakotettu korjailemaan vinoa paloa sytyttimellä.\nViimeinen kolmannes alkaa aiemmin kokemattomalla yllätyksellä; hyvää savukinkkua. Ajoittain maistuu myös voimakas seetri, se on tullut korvaamaan pippurin terävyyden. Savustuksen maku muuttuu miedommaksi, mutta pysyy mukana loppuun asti. Lasken kahden tunnin hyvän työn tehneen suuruuden viimeiseen leposijaansa arvokkaasti polttamatta sormiani.\nNikotiinia tästä sikarista löytyy sopivasti rentouttamaan nauttijansa työpäivän jälkeen. Tupakoimattomalle tai vasta-alkajalle en välttämättä kuitenkaan tätä pölliä tarjoaisi muutoin, kuin yleissivistävänä referenssinä kyseisestä vitolasta. Olen myös täysin varma, että tämä sikari olisi ollut parempi parin vuoden kuluttua.\nKirjoittaja Omskakas » La Touko 29, 2010 3:48 pm\nH. Upmann Sir Winston SMG OCT 08\nAamupäivällä aurinko yritti vähän pilkistellä eikä ilma ollut yhtään hassumpi, niin päätin tuhota Suursillini. Yksilö oli ensimmäinen laatikostaan ja eka Sir Winstonini koskaan. Ensimmäinen leikkaamani sikari oli hiukan tiukka vedoltaan, joten laitoin sen kuivempaan (62 %) pöytähumiini korjaantumaan ja valitsin toisen, jonka veto oli täydellinen. Kuvista näkee, että käärinlehti on keskiruskea ja hieman öljyinen. Kylmätuoksu herkullisen tupakkainen.\nEnsimmäinen kolmannes alkaa kermaisella, hienostuneella tupakalla, jossa on hiukan paahtuneisuutta. Maku viipyilee pitkään suussa ja on keskivahvan alapuolella.\nToisessa kolmannessa maut voimistuvat. Mukaan tulee hieman pippuria ja välillä makeaa hedelmäisyyttä. Maut vaihtelevat voimakkaasti haikujen välillä. Parhaimmillaan sikari on, kun sen antaa hiukan jäähtyä, mutta sitä on vaikea tehdä, koska se on vain niin pirun herkullinen. Palaminen on kuubalaiseksi erinomaista. Aamupäivän auringonpaiste häviää ja alkaa sataa ja tuulla. Käyn keittämässä pari kuppia vihreää teetä lämmikkseeksi.\nViimeinen kolmannes tuo mukanaan herkullisen kahvin ja tumman suklaan vuorottelun. Maut ovat kehittyneet keskivahvan voimakkaammalle puolelle. On hankala uskoa, että nuori sikari on niin hyvä ja Sir Winstonin pitäisi parantua iätyksessä entisestään. Alkaa hieman kaduttaa, että lupasin suursillipäivän parhaan arvostelun kirjoittaneelle yhden tästä laatikosta. Ehkä lahjoitan mielummin Esplendidoksen. Sikarista jää ehkä pari senttiä tuhkakuppiin savuamaan. Sikari menee omaan top 5:een kirkkaasti. Jätän puolikkaan piippumiehen pois täydestä arvosanasta vain siksi, että sikarilla olisi varaa vielä tästä parantaa vuosien kuluessa. Parin vuoden päästä Herra Winston lienee jo lähellä sikari-nirvanaa.\nKirjoittaja noviisi » La Touko 29, 2010 9:41 pm\nOmskakas kirjoitti: Alkaa hieman kaduttaa, että lupasin suursillipäivän parhaan arvostelun kirjoittaneelle yhden tästä laatikosta. Ehkä lahjoitan mielummin Esplendidoksen.\nNo mutta, eikö oma juttu ole aina se paras juttu?\nKertomasi perusteella kuulostaa niin hyvältä pölliltä, että taidan laittaa huomenna tulille Bolin Gigantesin ja tuplata voittomahdollisuuteni. Vai olisiko se jo hieman noloa?\nKirjoittaja Omskakas » Su Touko 30, 2010 8:08 am\nnoviisi kirjoitti: Kertomasi perusteella kuulostaa niin hyvältä pölliltä, että taidan laittaa huomenna tulille Bolin Gigantesin ja tuplata voittomahdollisuuteni. Vai olisiko se jo hieman noloa?\nOta toki toinenkin, mutten lupaa siitä mitään etulyöntiasemaa.\nKirjoittaja zipa » Su Touko 30, 2010 2:14 pm\nSLR Churchill tuli juuri poltettua menneen 1 h 40 min aikana. Pölli on ostettu loppukesästä -08, mutta sen tarkempaa tietoa ei sen iästä ole. Pahin "vihreys" on selkeästi jo takana, mutta ei tämä vielä mikään "vintage"-klassikko ollut. Jos nyt jotain pitäisi arvata, niin alkuvuodelta -08 tai siitä jokunen kuukausi taaksepäin.\nPötkylä oli komean näköinen ilmestys. Tai ehkä komea on huono sana, karski ja miehekäs kuvannee sitä paremmin. Wrapperissa oli juuri sen verran "ruodikkuutta" että se antoi itsestään särmikkään vaikutelman olematta kuitenkaan rujo tai halvan näköinen. Kylmä tuoksu toi mieleen satulan: nahkaa, tallia ja heinää. Osaltaan tuo vahvisti vielä vaikutelmaa konstalemattomasta sikarista joka ei yritä olla mitään muuta kuin lupa pysäyttää kellot puolentoista tunnin ajaksi ja uppoutua omaan rauhaan ja nautintoon.\nTarjoan sikarille Paliota. Leikkuri viistää hatusta palan vaivatta, leikkujälki on hyvä eikä minkäänlaisia merkkejä käärinnän pettämisestä ole havaittavissa. Täytelehdistäkään ei paljastu mitään epämieluisia yllätyksiä. Ruoteet ja muut karkeammat osat loistavat poissaolollaan. Tarkistan vielä vedon, joka on moitteeton, suorastaan täydellinen. Ei liian ilmava, mutta kuitenkin vaivaton. Pieni suolaisuus tarttuu huulille operaation aikana. Yleensä tuo on luvannut hyvää seuraavan puolitoistatuntisen kannalta.\nSikari syttyy vaivatta ja tarjoaa mukavan paahteisen tuoksun nautittavakseni. Ensimmäiset haikut vahvistavat "koeponnistuksen" tarjoamat havainnot: veto on todella hyvä. Maku alkumetreillä on suolainen, voinen ja paahteisen pähkinäinen, eli aika pitkälle sitä jota tältä marcalta odotankin. Takaa-alalla leijailee kuitenkin jokin epämääräinen happaman katkera vivahde jota en oikein osaa asettaa mihinkään.\nEnsimmäisen kolmanneksen päästessä kunnolla käyntiin ei jää epäselväksi että kyseessä on SLR. Pähkinäinen ja paahteinen hyvän Kuubalaisen tupakan maku tulvii runsaan savun joukossa makunystyröille. Sikari on alkumetreiltä lähtien hyvin täyteläisen makuinen ja tuntuinen, ollen kuitenkin melko mieto profiililtaan. Kokemattomampikin polttelija pystyy nauttimaan tästä ilman yskänkohtauksia tai naaman vihertämistä. Alun happamuus/kitkeryyskin tuntuu katoavan jonnekin ja korvautuu hieman voimistuvalla pippurisuudella. Kolmanneksen loppumetrit meneekin pippurin määrätessä tahdin, jättäen kuitenkin välillä tilaa tuolle alkuperäiselle voisen pehmeälle pähkinäisyydelle.\nToinen kolmannes muuttaa sikarin makuprofiilin aika identtiseksi SLR Regioksen kanssa ja makuun alkaa hiipimään mukaan myös seetriä. Tässä kohtaa panin myös muistion pois käsistä ja aloin enemmänkin keskittymään sikarista nauttimiseen kuin sen arviointiin. Kolmanneksen edetessä tuo seetri alkoi muuttumaan enemmän kohti jotain eksoottista parfymoitua puuta, tuoden välillä mieleen suitsukkeen. Toisen kolmanneksen loppua kohden tuo Regios-mainen voinen pyöreys alkoi kuitenkin hieman "härskiintymään" ja alun happaman kitkerät vivahteet tekivät paluun.\nLoppua kohden sai hennommat aromit väistyä tuhdin paahteisen tupakan ja "palaneen pähkinän" tieltä, joskin tuo taka-alalla leijaillut kitkerähkö öljyisyys alkoi myös nostamaan päätään, jättäen ikävän puoleisen petroolimaisen jälkimaun kielelle. Paketti pysyi kuitenkin sen verran hyvin kasassa, että luovuttaminen ei käynyt mielessäkään, vaan tuo kitkeryys oli enemmänkin kuin kauniina kesäpäivänä pään ympärillä suriseva kärpänen: ärsyttävä, mutta vain jos annat sen ärsyttää sinua. Sulkemalla silmät ja uppoutumalla käsillä olevaan nautintoon jäi tuo pieni kitkeryyskin unohduksiin, kunnes aika oli kypsä nakata muutaman sentin mittainen SLR Churchillin maallinen jäännös tuhkakuppiin sammumaan.\nSLR Churchillista kuulee usein sanottavan (tai oikeammin, lukee kirjoitetun) että kyseessä on marcansa paras vitola. Tämän yhden kokemuksen perusteella en lähde tuota allekirjoittamaan, lähinnä tuon petroolisen kitkeryyden vuoksi. En tosin voi kovin huonoksikaan tätä sikaria rankata, ja mikäli vuosi-pari lisää kypsyttelyä hävittää nuo kitkeryyden rippeetkin, on tällä sikarilla potentiaalia vaikka mihin. Näillä meriiteillä ei pääse omaan top-viitoseen, mutta kokemuksena ehdottoman nautinnollinen yhtä kaikki.\nKirjoittaja Skiido » Su Touko 30, 2010 9:22 pm\nPorvoossa jälleen kirkonmäki tulessa\nPorvoossa on jälleen poltettu kirkonmäki, pelastuslaitoksen mukaan vahingot jäivät kuitenkin vähäisiksi.\nKirkonmäen polttanut henkilö sanoo kärsineensä Joya de Nigaragua Churchill:in poltosta 9 € taloudellisen menetyksen. Tuhopolttajan mukaan tuo oli pelkästään nautinto, poliisi harkitsee, että henkilölle suoritetaan pikainen mielentila tutkimus. Tuo sairas paskiainen kertoi nautiskelleensa polttotapahtumasta yli puolitoista tuntia\nLisäksi tuo rikollinen kertoi yksinoikeudella toimittajallemme, että alusta alkaen tuo polttotapahtuma alkoi maukkaasti, ensimmäiset henkoset olivat vahvoja mutta maukkaita. Siitä maku tasaantui miellyttäväksi ja kirkonmäki paloi tasaisesti ja veto oli hyvä.\nTerroristimme vielä kehtasi suositella tuon kirkonmäen polttoa muissakin kaupungeissa ja maakunnissa, väitti sitä erittäin hyväksi tai jopa erinomaiseksi. Rikoksen tehnee raskauttavaksi erityisesti sen suunnitelmallisuus, tekijän mukaan polttotarpeet on hankittu jo puolivuotta sitten. Lisäksi käytettiin vielä alkoholijuomia mm. kuten Glenlivet single malt 12 years ja keisari EloWehnä 5,3%.\nPoliisi tutkii myös vihjettä, jonka mukaan jollain nettipalstalla olisi yllytetty kyseisen rikoksen tekoon.\nKirjoittaja kettu91 » Su Touko 30, 2010 11:08 pm\nSkiido kirjoitti: Porvoossa jälleen kirkonmäki tulessa\nTämä uutinen saa minun ääneni\nKirjoittaja noviisi » Ma Touko 31, 2010 6:52 am\nKirjoittaja Omskakas » To Kesä 03, 2010 7:09 pm\nReilu kymmenen ennakkoilmoittautunutta ja vain 4 arvostelua.\nVielä on aikaa sytyttää sikari ja arvostelemaankin ehtii.\nKirjoittaja JayH » To Kesä 03, 2010 7:59 pm\nOmskakas kirjoitti: Reilu kymmenen ennakkoilmoittautunutta ja vain 4 arvostelua.\nSuhteellisen huono ilma voisi olla syy tähän. Samoin laiskuus. Sekä se että voittajakin taitaa olla jo selvillä\nKirjoittaja Baskerville » To Kesä 03, 2010 8:21 pm\nTyrin koko homman liian myöhäiseksi jääneen tilauksen johdosta oli tarkotus sytyttää Winston Churchill Blenheim, pari päivää sitten vasta kotiutui ei varmaan aivan parhaimmillaan vielä ole.\nViimeksi muokannut Baskerville päivämäärä Pe Kesä 04, 2010 9:40 pm, muokattu yhteensä 1 kerran\nKirjoittaja elmiguel » To Kesä 03, 2010 9:43 pm\nPolttelin tuossa maanantai-iltana Joya de Nicaragua Celebración Churchillin parvekkeella. Kyytipoikana oli lasillinen vettä ja kuulokkeilla kuuntelin Koe-eläinpuistoa. Tässä jaksossa Sunkka ja Tarja ovat Aarne Tenkasen & Tempuntekijöiden keikkabussissa matkalla Vaasaan keikalle. Asiaan.\nSikarin vartalo oli napakka, kiinteä ja kovahko. Wrapperi tumma ja sikari oli tehtaalla leikattu yksiteräisellä leikkurilla, koska jalassa oli pientä viettoa. Kylmässä aromissa oli mokkaa ja pieni lupaus maitosuklaasta: mieleeni tuli Don Tomasin pyramidi ja eräs baari-ilta syksyltä 2004, jonka olin jo melkein kokonaan unohtanut. Tämä sikari oli ajalta ennen kuin olin löytänyt Havannalaisia, mutta nyt se tuli mieleen. Muistan kuinka suklainen lupaus kulki taka-alalla läpi koko polttelun, tulematta kuitenkaan selvästi esille. Havaitsin silloin ensimmäisen kerran kuinka salaperäinen sikarin aromi voi olla.\nKaksoisgiljotiini leikkasi siivun hatusta ja veto vaikutti pätevältä. Sytytettäessä jalka hehkui paahtuneen nahkan sävyjä. Ensisauhut olivat hyvän tupakkaiset, mielikuvissa poltettu, lasittamaton punainen saviruukku kallistuu ja siitä ryöppyää multaista aromia. Makua voi kuvata hasselpähkinäiseksi, kuivan multaiseksi. Tyhjää perunakellaria, kuivaa ja hieman tunkkaista. Maku tuntuu silti leviävän kielellä, muttei samalla tavalla kuin esim. Partagasissa. Muodostuva tuhka on siistiä ja tummanharmaata. Ensimmäinen tuuma nököttää tiukasti kiinni sikarin nokassa. Pippurisuus rupeaa nostamaan päätään.\nKäärintä on hyvää: tuhkapökäle on jo noin neljän sentin mittainen, eikä käärelehti irvistele. Arkkitehti sisälläni herää. Kuinkahan pitkän patsaan tuhkasta voisi kasvattaa? Kuubalaisissa, joita yleensä polttelen, tuhka tuppaa viimeistään tässä vaiheessa tippumaan syliin tai pöydälle. Tai sitten hermo on pettänyt ja ensimmäiset tuhkat on siististi karistettu tukakuppiin.\nReilu kahden tuuman tuhkapötkö heilahtaa sikarinnokassa ja tipahtaa. Saan kopattua sen kiinni, ainakin suurimmalta osin.Osa putosi tällä kertaa vaihteeksi housuille. Maku on hieman pehmentynyt, lorauttiko joku kahvikermaa paahtuneeseen mokkaan? Aurinko on jo laskenut ja värjännyt taivaanrannan oranssin ja punaisen sävyihin, jotka vaihtuvat taivaan vaaleansiniseen. Pääskyt lentelevät vielä korkealla ja aina sopivin väliajoin Churchill tuprauttelee ilmoille pölläyksen tai pari harmaata savua. Se alun lupaus suklaasta alkaa taas tuntua, tosin paljon tummempana kuin mitä kylmä aromi antoi ymmärtää.\nVapautan sikarin vyöstään. Maku alkaa tummua muutenkin kuin vain suklaisuuden osalta. Paahdettuja kahvipapuja, seassa rosepippuria. Selvää väkevöitymistä. Pääskyt eivät enää lennä niin korkealla kuin äsken. Vaikka ollaan vielä toulokuun puolella, niin kesä on jo tullut. Pääskysestä ei päiväkään. Jälleen tuuman verran tuhkaa tipahtaa hehkun tieltä. Tällä kertaaa tuolin käsinojalle ja lattialle. Pöytätuhkis taitaa olla meikäläisen käytössä olla aika turha kapistus. Parempi ois olla joku hiton iso vati, johon mahtuis tuoli ja ukko istumaan siihen tuolille. Siinä vois sitten karistella kaikessa rauhassa lattialle ja silti osuisi tuhkikseen. Tai sitten asenne pitäisi olla luokkaa: "The world is my ashtray".\nKolmannet tuhkat päällä. Pippurisuus alkaa jo toden teolla valtaamaan makupalettia. Kitkeröityykö tämä jo? Johan tässä on kohta pari tuntia polteltukin. Tämä alkaa olla tässä. Auriko on painunut horisontin taa jo hyvän aikaa sitten. Pääskyjä ei enää näy taivaalla, ovat kai nekin vetäytyneet yöpuulle. Sikari ei kuitenkaan vielä ole saavuttanut bitter endiä, joten tähän olisi hyvä minunkin lopettaa ja mennä nukkumaan. Sikarin kääre alkaa hieman käpristellä hehkun tieltä. Jospa vielä muutamat savut, pippurin joukossa on joku vinha rasvainen sävy. Voissa paistettua pippuripihviä. Kyytipoikana nautittu vesi vain korostaa sikarin loppupätkän mausteisuutta, se ei peitä maullaan mitään, mutta antaa kielelle aikaa kalibroitua ennen seuraavia haikuja.\nKitkeryys ottaa niskalenkkiä, tähän viimeistään on hyvä lopettaa. Makujen kirjaamiseen käytetty A-nelonenkin on kirjoitettu täyteen. Asetan sikarin tuhkakuppiin ja kansi pääle. Ensimmäiset tuhkat muuten tänään, jotka menevät suoraan tuhkakuppiin. Koe-eläinpuistossa Tenkanen & Tempuntekijät eivät vielä päässeet Vaasaan asti...\nKahdentoista euron sikariksi oli hemmetin hyvä. Churchilliksi hyvä.\nViimeksi muokannut elmiguel päivämäärä Pe Kesä 04, 2010 7:23 pm, muokattu yhteensä 4 kertaa\nKirjoittaja zipa » Pe Kesä 04, 2010 7:12 am\nelmiguel kirjoitti: Kahdentoista euron sikariksi oli hemmetin hyvä.\nSaksassa viitosen, joka ei ainakaan tuota hinta/laatu-suhdetta huononna...\nKirjoittaja elmiguel » Pe Kesä 04, 2010 8:02 am\nJoo, se 12 rahaa on tosiaan suomi-hinta. Ostin Turusta.


Perhelääkärit Suomeenkin! – Vaula Norrena\nOletteko kokeilleet julkista terveydenhuoltoa muissa maissa?\nOletteko hämmästyneet, kuinka paljon paremmin se toimii kuin Suomessa? Minä olen.\nKerran Malesiassa sain kipeän korvatulehduksen.\nMajatalosta neuvottiin mennä sairaalaan passin kanssa, niin saisi palvelua.\nTein työtä käskettyä. Käynti kesti 20 minuuttia.\nSinä aikana lääkäri tutki minut, määräsi antibiootin, käski hakemaan luukulta lääkkeet ja tämä kaikki maksoi yhden ringgitin, noin 20 senttiä.\nOlin hölmistynyt. Miten ns. kehitysmaassa kaikki voi toimia noin paljon paremmin?\nToisen kerran olin Italiassa tuttavaperheen luona.\nSatutin jalkani. Mene meidän perhelääkärille, he sanoivat.\nEi tarvitse tilata aikaa, menet vain sinne ja jos siellä on jonoa, kysyt, kuka on viimeksi tullut, niin tiedät että sinun vuorosi on seuraavana.\nLääkärissä ei ollut jonoa, ellei yhtä lasketa jonoksi. Taas sain diagnoosin ja lääkkeet suoraan lääkäristä, eikä maksanut mitään.\nMiten niin ei maksa mitään, kysyin.\n’Meillä Italiassa on ollut maksuton perusterveydenhoito jo vuodesta 1978’, sanoi lääkäri ylpeänä.\nKolmannen kerran olin Virossa lasten jalkapalloturnauksessa, kun yksi tytöistä sai kaamean mahataudin.\nMentiin taksilla paikalliseen sairaalaan.\nEi ollut jonoa. Tyttö laitettiin tiputukseen, annettiin lääkkeet mukaan ja tämä kaikki maksoi muistaakseni alle kympin. Seuraavana päivänä tyttö oli jo pystyssä.\nSilloin ajattelin taas: Jos muut maat pystyvät tuollaiseen terveydenhoitoon, niin kyllä pitää pystyä meidänkin!\nPerhelääkärimalli on Euroopassa yleinen: mm. Ranskassa, Italiassa, Hollannissa, Norjassa, Tanskassa, Englannissa.\nKaikki maailman terveysjärjestö WHO:n parhaiksi arvioimat terveysjärjestelmät toimivat perhelääkärimallilla\nEsim. Italiassa perhelääkärit ovat itsenäisiä yrittäjiä ja saavat ottaa maksimissaan 1500 potilasta listalleen.\nHe saavat vuosikorvauksen jokaisesta nimestä listalla.\nAlueuudistuksen myötä voitaisiin lisätä terveyskeskuksiin virkalääkärien lisäksi myös lääkäreitä toimeksiantosuhteilla. Lääkärin etuna on silloin suurempi itsenäisyys ja vapaampi työajan järjestely. Näin saataisiin lääkäripula hellittämään ja terveyskeskusjonot purettua.\nAsiakas saisi pysyvän omalääkärin, eikä joka kerta heittelyä taas uudelle, potilaan tilannetta tuntemattomalle lääkärille. Tästä lisää blogissa ’Perhelääkärimalli on parempi’\nKyyniset ehkä epäilevät, vaan pitäähän sitä yrittää!\nSitä vartenhan sotealan uudistus tehdään, että saataisiin parempaa palvelua. Pitää uskaltaa uudistaa myös rakenteita.\nJa miten niin julkisella puolella lääkäri ei tienaa tarpeeksi? Keskimääräinen ansio on 6.750 euroa/kk, päivystyksistä tulee vielä lisää. Perhelääkärit meillekin ja sassiin!\n(kirjoitus on julkaistu Korso-lehdessä 6.1.2022)\nLisää aluevaaliteemoistani täällä: perhelääkärit, terapiatakuu, hoitajien palkat ja hyvä sotetalous\nPosted in KAIKKI BLOGIT, TALOUS, SOTE, VaalitTagged #alueuudistus #Italia #Malesia #perhelääkärimalli #perhelääkärit #Viro #WHO\nma tammi 17 , 2022


Fileroidut Tomaatit tuotetiedot | Mutti Finland\nKuoritut Tomaattiviipaleet ovat voimakkaan makuisia, pitkiä, kuorittuja ja paloiteltuja tomaatteja.\nNiiden maku on raikas, koostumus mehukas ja väri voimakkaan punainen. Kuorettomina ne ovat entistä herkullisempia paksussa tomaattikastikkeessa, joka korostaa niiden makua ja luonnollisuutta. Ne ovat käytännöllisiä ja nopeasti valmistettavia. Tomaattiviipaleita keitetään lyhyen aikaa, jotta ne säilyttävät tomaatin tuoreen maun ja pitkulaisen muodon, joka tekee niistä erinomaisen sopivia alku- ja pääruokien koristeluun.\nHaluatko tuntea itsesi oikeaksi kokiksi? Käytä Fileroituja tomaatteja perinteisiin välimerellisiin resepteihin tai suolaisten piirakoiden koristeena.


Valtaosa lain väärälle puolelle eksyneistä sai suomalaisilta nihkeästi tukea – Läpi menneillä ehdollisia tuomioita tai sakkoja – Hämeen Sanomat\n15.4.2019 11:34 Päivitetty 15.4.2019 11:36 Rebekka Härkönen\nKeskustan puheenjohtaja Antti Kaikkonen on ainoa eduskunnassa, jolla on ehdollinen vankeustuomio lähivuosilta. Tuomio tuli kuusi vuotta sitten Nuorisosäätiö-sotkuista. Kuva: Mauri Ratilainen\nPerussuomalaisten Teuvo Hakkarainen meni vaaleissa kirkkaasti läpi 8 036 äänellä. Hakkaraisella sai tänä vuonna sakkotuomion kollegansa pahoinpitelystä ja seksuaalisesta ahdistelusta. Kuva: Kimmo Penttinen\nOulusta nousi perussuomalaisten uudeksi kansanedustajaksi Sebastian Tynkkynen. Hänellä on vuodelta 2016 sakkotuomio kiihottamisesta kansanryhmää vastaan ja uskonrauhan rikkomisesta. Kuva: JVUOKOLA\nSdp: puheenjohtaja Antti Rinne sai viime vuonna päiväsakkoja työsovittelusta annetun lain rikkomisesta. Kuva: Silja Viitala\nVaalien ylivoimainen ääniharava oli perussuomalaisten puheenjohtaja Jussi Halla-aho. Hän sai seitsemän vuotta sitten sakkotuomion kiihottamisesta kansanryhmää vastaan ja uskonrauhan rikkomisesta. Kuva: Pekka Sipola\nAsiasanatAntti Kaikkonen Antti Rinne Jussi Halla-aho Sebastian Tynkkynen Teuvo Hakkarainen


Tarkkaavuuden siirtyminen keskushermostollisessa kuulotiedon käsittelyssä änkyttävillä lapsilla\nFransila, Hanna (2018-08-24)\nTutkimuksen tarkoitus: Tämän tutkielman tavoitteena oli selvittää eroaako änkyttävien ja sujuvasti puhuvien lasten automaattinen tarkkaavuuden suuntaaminen keskushermostollisessa kuulotiedon käsittelyssä P3a-vasteella mitattuna. Tutkielma tuo uutta tietoa, sillä tämän kaltaista esitietoista tiedostamatonta tarkkaavuuden siirtymistä kuvaavaa tutkimusta ei ole aiemmin tehty änkyttävillä lapsilla.\nMenetelmät: Tutkimukseen osallistui Hyvän kasvun avaimet -projektin Puhu pois -osatutkimuksesta 8 änkyttävää ja 12 sujuvasti puhuvaa lasta. Tutkimuksessa käytettiin tarkkaavuuden siirtymistä heijastavaa P3a-vastetta, joka kuuluu kuuloherätevasteisiin (event related potentials, ERP). Tutkimuksessa tarkasteltiin vasteen voimakkuutta eli amplitudia, aikaviivettä eli latenssia sekä vasteen jakautumista aivokuorelle.\nTulokset ja päätelmät: Tässä tutkimuksessa ei havaittu eroa tiedostamattomassa tarkkaavuuden siirtymisessä keskushermostollisessa kuulotiedon käsittelyssä änkyttävien ja sujuvasti puhuvien lasten ryhmien välillä. Silmämääräisesti tarkasteltuna eroa on havaittavissa esimerkiksi vasteen jakautumisessa aivokuorelle, mutta tämä ei osoittaudu tilastollisesti merkitseväksi. Tämän tutkimuksen tulokset viittaisivat siihen, että änkyttävien lasten automaattisessa tarkkaavuuden siirtymisessä ei ole poikkeavuutta keskushermostollisessa kuulotiedon käsittelyssä. Tutkimus on ensimmäinen laatuaan, joten lisätutkimuksia aiheesta tarvitaan tämän johtopäätöksen vahvistamiseksi.


Sukellus, DiveHard ja korona erikoistilanne - DiveHard\nSukellus, DiveHard ja korona erikoistilanne\nDiveHard on avoinna sukeltajille – saat tarvitsemasi sukelluskurssit, sukelluslaitteet, huollot ja korjaukset. Luonnollisestikin seuramme virallista ohjeistusta liittyen Covid-19-virukseen ja teemme suositellut varotoimet.\nKyllä – sukellamme paikallisesti!\nMoni meistä sukeltaa koko ajan ja virus ei ole vaikuttanut merkittävästi paikalliseen sukellukseen. Tämän hetkinen virallinen ohjeistus sallii pienten ryhmien kokoontumisen turvaväliä noudattaen. Totta kai, jos sinulla on virusoireita, pysy kotona.\nJos tavallisesti sukellat vain ulkomailla, sinulla on nyt täydellinen mahdollisuus löytää Suomen järvet ja parantaa sukellustaitojasi. Sinun ei tarvitse luopua harrastuksestasi vuodeksi.\nJos olit suunnitellut saavasi ensimmäisen sukelluslupasi ulkomailla tänä vuonna, sinun ei tarvitse odottaa ensi vuoteen. Suomessa on paljon sukellettavaa, ja kun opit ja harjoittelet täällä, tulet paljon taitavammaksi sukeltajaksi.\nJos olet huolissasi hygieniasta, kun vuokraat varusteita kotimaassa, tai kun matkustat ulkomaille tulevaisuudessa, on hyvä hetki ostaa omat laitteet, kuten regulaattorit sekä märkä- ja kuivapuvut. Suosittelemme suorituskyvyn ja hinta-laatusuhteen takia esimerkiksi:\nScubaPro MK17 / G260 regulaattori ScubaPro Matrix Sport tietokone ScubaPro Level BCD\nScubaPro Definition Dry kuivapuku miesten ScubaPro Definition Dry kuivapuku naisten\nPidämme kaikki kurssit järvissämme ja kaivoksissamme, kuten aina, mikäli virallinen ohjeistus sen sallii. Ryhmät ovat pieniä, matkustamme erikseen ja turvaväli on helppo pitää.\nPADI OWD-peruskurssit, jotka siirtyivät tältä keväältä, aloitetaan tai jatketaan kesällä kirkkaissa ja matalissa vesissä. Tai ota seuraava askel PADI AOWD-jatkokurssilla.\nMikäli haluat sukeltaa Suomessa mukavasti koko vuoden ympäri, ota kuivapukukurssi.\nMaailman parhaan turvavälin saat omatoimisena sukeltajana – tsekkaa PADIn Self-Reliant Diver specialty.\nKatso myös meidän muut kurssimme, kuten esimerkiksi Cavern ja Nitrox, kurssisivultamme.\nPidämme luonnollisesti parasta mahdollista huolta lainavarusteistamme steriloimalla ne. – saat omat henkilökohtaiset varusteet käyttöösi kurssisi ajaksi.\nVarustemyynti, huolto ja korjaus ovat avoinna\nSelvästikin sinulla on nyt enemmän hyviä syitä ostaa omat sukellusvarusteet. DiveHardilta saat korkealaatuiset varusteet kilpailukykyisin hinnoin. Kaupan päälle saat hyviä neuvoja ja tukea. Jos et löydä tuotetta verkkokaupastamme, kysy vain!\nOnline-myynti jatkuu, kuten ennenkin. Tilaustuotteet tulevat normaalisti muutamassa päivässä ja merkittäviä viivästyksiä ei ole odotettavissa.\nOlemme avoinna! Seuraamme virallista ohjeistusta hygieniasta, turvaväleistä sekä karanteenista ja odotamme samaa sinulta. Katso webbisivultamme aukioloajat. Voit myös aina tekstata, meilata tai soittaa ensin ja tarkistaa olemmeko avoinna.\nRegulaattorien huollot ja esimerkiksi pukujen korjaukset jatkuvat, kuten ennenkin. Jätä varusteesi meille ja tule takaisin, kun ne ovat valmiina!


Onko hyvää vai huonoa ohittaa ateriat koko päivän ajan? - Ravitsemus - 2022\nOnko hyvää vai huonoa ohittaa ateriat koko päivän ajan?\nAterioiden ohittaminen vähentää keskittymistä ja energiaa.\nSyömäsi ruoka on elämäsi linja. Ruoka toimittaa sinulle kaloreita ja glukoosia, jotka antavat kehollesi energiaa, jota se tarvitsee toimiakseen koko päivän. Kun ohitat ateriat, kieltäydyt kehostasi tarvittavan. Jotkut ihmiset ohittavat ateriat kalorien säästämiseksi, kun taas toiset väittävät olevansa vain liian kiireisiä syömään. Syystäsi riippumatta on useita syitä, miksi aterioiden ohittaminen on huonoa.\nMonet ihmiset ohittavat ateriat toivoen, että se auttaa heitä laihduttamaan. Tämän taustalla oleva teoria on, että mitä vähemmän kaloria syöt, sitä enemmän painoa menetät. Aterioiden hyppäämisellä on päinvastainen vaikutus painonpudotukseen. Kun ohitat ateriat, etenkin aamiaisen, kehosi reagoi hidastamalla aineenvaihduntaa energian säästämiseksi. Seurauksena on, että kehosi ei polta kaloreita niin tehokkaasti kuin pitäisi. Aterioiden säännöllinen ohittaminen voi pitää aineenvaihduntasi alhaisena ja asettaa painonnousuvaaran. Aamiainen on erityisen tärkeä, koska kun syöt aamulla, rikot kirjaimellisesti paaston, joka tapahtuu yön yli nukkumisen aikana. Tammikuussa 2013 julkaisussa "The American Journal of Epidemiology" julkaistun tutkimuksen mukaan aamiaisen ohittaneet ihmiset olivat 4,5 kertaa todennäköisemmin lihavia kuin säännölliset aamiaisisyöjät.\nAineenvaihdunnan hidastamisen lisäksi aterioiden ohittaminen voi tehdä nälkäisemmäksi myöhemmin päivällä. Ihmiset, jotka ohittavat aterian päivän aikana, syövät enemmän ja kuluttavat enemmän kaloreita syöessään. Tämän tapaksi tekeminen ei voi johtaa vain painonnousuun, vaan se voi aiheuttaa mahdollisesti vaarallisia aineenvaihdunnan muutoksia, kuten kohonneet paastoverensokeritasot ja viivästyneen insuliinivasteen. Ajan myötä nämä kaksi sairautta voivat edistyä tyypin 2 diabetekseksi.\nKehosi - ja erityisesti aivosi - käyttävät energiaa glukoosia, yksinkertaista sokeria, jota syöt syömistäsi ruokista. Kun syöt säännöllisesti koko päivän, verensokeritasosi pysyvät melko vakaina ja aivoillasi on pääsy kaikkiin haluamiinsa glukoosiin. Kun ohitat ateriat, verensokeri laskee ja vähentää aivojen glukoositarjontaa. Vaikka aivosi eivät kokonaan lopeta työskentelyä yhden ohitetun aterian kanssa, menetät kykysi keskittyä ja energiatasosi kärsivät. Rochesterin yliopisto suosittelee syömistä vähintään joka neljäs tunti pitääksesi energiatasosi korkealla.\nMatala verensokeri ei vain vie energiaa, vaan aiheuttaa fyysisiä oireita, jotka estävät sinua tuntemasta parasta. Kun verensokerisi on alhainen, saatat tuntea olosi heikko, järkyttävä, hermostunut, huimausta, nälkäinen, hämmentynyt, uninen ja ahdistunut. Saatat huomata myös hikoilun lisääntymisen. Matala verensokeri voi myös aiheuttaa ärtyneisyyttä, joka tekee sinusta lyhytauteisen ja kiihkeän.\nCopyright 2022 \_ Onko hyvää vai huonoa ohittaa ateriat koko päivän ajan?...


Maailma nauraa mukana: I'M SUCH A FAILURE\nMuistattekos, kuinka kirjoitin tänne joskus muutama kuukausi sitten listan asioista, joita tahdon ja aion kokea ja tehdä kesän aikana? Muistin virkistämiseksi tai jos et ole sitä lukenut, voit lukea sen täältä. No eihän mikään koskaan mene suunnitelmien mukaan tai niin kuin Strömsössä - vaikka siellä kävinkin tänä kesänä - joten suurin osa listani asioista on vielä kokematta tänä kesänä. Laskeskelin, että noin kymmenen kohtaa tuosta listasta olisi toteutunut, yhteensähän niitä on vain 35...\nMutta olen keksinyt ratkaisun tähän mun saamattomuuteen, sillä täten julistan kesän jatkuvan vielä ainakin syyskuun ajan! Tiedän, että osalla teistä on jo koulu alkanut, eikä varmasti tunnu enää kesältä lämpimistä säistä huolimatta, mutta uskokaa pois, vielä on kesää jäljellä. Päätin siis, että syyskuun aikana toteutan ainakin vielä kymmenen kohtaa lisää listastani!\nValitettavasti nämä kesäsuunnitelmat eivät ole ainoa asia, jossa olen epäonnistunut. Lupailin teille jo maaliskuussa, kuinka tekisin arvostelupostauksen halppisactionkamerasta (tästä) kesän aikana. No totuushan on se, etten ole hirveästi siihen kerennyt edes tutustumaan. Olen kyllä muutamia klippejä sillä kuvannut, mutta en ole jaksanut siirtää niitä tietokoneelle ja käydä läpi. Tietokoneeni vetelee viimeisiään, joten sillä ei todellakaan katsella videoita, saati sitten editoida niitä. Saattaa olla, että vielä joskus teen sen arvostelun, mutta tuskin ihan lähiaikoina.\nEttei nyt ihan menisi valittamiseksi koko postaus, niin huomasin, että Brooke Fraserin uusi levy on vihdoin kuunneltavissa myös Suomen Spotifyssa! Joku saattaa muistaakin, kuinka viime syksynä hehkutin Kings & Queens -biisiä täällä, joten oli oikein mukava yllätys löytää se vihdoin myös Spotifysta. Kannattaa käydä kuuntelemassa tuo levy täältä!\nMitä teidän kesäsuunnitelmiinne kuului, ja saitteko toteutettua kaiken, vai ootteko samanlaisia epäonnistujia kuin mä? :-D\nAnonyymi 25. elokuuta 2015 klo 12.27\nMoi! Nähdäänkö taas viikonloppuna YC:ssä? :)\nTanja Luoma 25. elokuuta 2015 klo 13.47\nEn tuu sinne kun on töitä silloin... Kuka ees oot? :-D\nAnonyymi 25. elokuuta 2015 klo 17.10\nHarmi, olis ollu kiva nähdä sut siellä :) Yks joka oli siellä viime vuonnakin :D\nTanja Luoma 25. elokuuta 2015 klo 18.23\nNo onneksi siellä ei kovin montaa ihmistä viime vuonna ollu... :-D\nIHAN VAAN MOI\nNUKKAISTEN VAATTEIDEN PELASTAJA\nTOIVEPOSTAUS: MINUN USKONI


Ravintola Mangal, Seinäjoki: Reviews | Eat.fi\nFri 10:30- 20:00\nMon 15:00- 20:00\nTue 15:00- 20:00\nWed 15:00- 20:00\nThu 15:00- 20:00\nFri 15:00- 20:00\nKeskinkertainen lounas. Ruoka maistui ihan hyvältä, eikä ollut ollenkaan tulista vaikka listalla oli kaksi chilinkuvaa. Sisustus ok, tilavaa on, ja värimaailmaan ainakin oli panostettu. Ruoka-annokset olivat porukallemme yleisesti ottaen liian pieniä, juomaksi oli pelkkää vettä ja annosten koostumus oli vähän mössöä. Syömässäni annoksessa piti englantilaisen listan mukaan olla "cottage cheese balls" ja cachew-pähkinää - ehkä se pähkinä oli jonnekin murskattuna mutta noita juustopalloja en kyllä mistään löytänyt. Salaattipöytä vaatimaton. En oikein taas ymmärrä tätä loputonta täysien pisteiden määrä, uskokaa pois niin Nepalilaiselta ravintolalta voi odottaa vielä enemmän.\nExperience: À la carte • Price: 9€ • Added: 25.05.2016\nSerious 7 reviews\nLammasta jos tekee mieli, tässä paras vaihtoehto. Kokemuksieni perusteella halvinta lammasta mitä Suomessa saa. Makuja löytyy, ja halutessa myös potkua. Annoskoot myös aikuisten malliin. Tuore naan-leipä aina mukavaa dipattavaa jogurttikastikkeeseen. Ainut miinus tylsästä salaattipöydästä porkkanaraasteineen.\nExperience: Lunch • Price: 10€ • Added: 22.03.2016\nceevee 10 reviews\nLammasta söimme kaikki 3 ja jokainen annos oli maittava, tulisuus sopiva. Naan-leipä juuri valmistettuna oli erittäin hyvää. Jos jotain olisi kaivannut enemmän niin salaattia isompi annos. Siisti ravintola ja palvelu erinomaista. Ehdottomasti hintansa arvoinen.\nExperience: À la carte • Price: 16€ • Added: 15.03.2016\nAntti3 2 reviews\nSeinäjoen parhaita ravintoloita, hyvää ruokaa ja mukava palvelu.\nExperience: À la carte • Added: 11.03.2016\nHyvä ruoka ja mukava palvelu. Suosittelen! Naan-leipä kuului jokaiseen pääruokaan.\nExperience: À la carte • Price: 16€ • Added: 04.02.2016\nRuoka oli todella hyvää ja henkilökunta ystävällistä. Mukavan monipuolinen menu. Yksi parhaista nepalilasista ravintoloista, joissa olen käynyt.\nExperience: À la carte • Price: 16€ • Added: 27.01.2016\nTodella hyvää ruokaa ja mukava tunnelma. Hyvä palvelu, tosin tilasimme englanniksi, joten joillekin asiointi voi tuottaa ongelmia. Ihanaa kun ruoan kanssa saa tuoretta naan-leipää ja ennen ruokaa saa pientä naposteltavaa. Lounaskin on oikein hyvä.\nExperience: À la carte • Price: 17€ • Added: 18.11.2015\nMighty 8 reviews\nOlen monesti kävellyt Lehtisellä Mangalin ohi, mutta nyt uskaltauduin oikein sisäänkin ja tilasin lounaslistalta Chicken Tikka Masala. Ruoka oli hyvää ja sitä oli riittävästi. Ravintola oli siisti ja viihtyisä, ja myös henkilökunta oli ystävällistä. Tulen ehdottomasti toistekin!\nsiiksten 18 reviews\nExperience: À la carte • Price: 14€ • Added: 19.10.2015\nSai juuri sitä, mitä toivoi. Erittäin hyvin onnistunut ruoka.\nExperience: À la carte • Price: 16€ • Added: 20.09.2015\nPuskantie 1, 60100 Seinäjoki - Route


Pieni fiilistely vielä yläilmasta katsottuna lauantain talkoiden yhdestä lopputuloksesta Kauppalanpuistossa. Kutua odotellessa! - Haaganpuro\nPieni fiilistely vielä yläilmasta katsottuna lauantain talkoiden yhdestä lopputuloksesta Kauppalanpuistossa. Kutua odotellessa!\nHaaganpuro2019-08-02T15:25:57+03:0023.9.2018|Categories: Digivirta|Tags: haaga, haaganpuro, helsinki, instagram, kauppalanpuisto, kutusoraikko, taimen, talkoot|Kommentit pois päältä artikkelissa Pieni fiilistely vielä yläilmasta katsottuna lauantain talkoiden yhdestä lopputuloksesta Kauppalanpuistossa. Kutua odotellessa!


Video ja kuvat: Pohjois-Korea avasi maailmanluokan lentoterminaalin - Ulkomaat - Uutiset - MTV.fi\nVideo ja kuvat: Pohjois-Korea avasi hulppean terminaalin pääkaupungin lentokentälle\nJulkaistu 02.07.2015 08:57\n(Päivitetty 02.07.2015 11:46)\nPohjois-Korean pääkaupungissa Pyongyangissa on avattu uusi, kansainvälinen lentokenttäterminaali.\nVirallisen median mukaan eilen käyttöön otettu rakennus on osoitus Pohjois-Korean johtajan Kim Jong-unin "väsymättömistä pyrkimyksistä" nostaa maan lentoliikenne maailmanluokkaan.\nPyongyangin kansainvälisen lentokentän uusi terminaali iltavalaistuksessa. Kuvan on julkistanut Pohjois-Korean virallinen uutistoimisto KCNA 1.7.2015. Pohjois-Korean valtaapitävän puolueen sanomalehti Rodong Sinmun julkaisi kuvan lentokentän terminaalialueesta 25.6.2015. Rodong Sinmun -lehden 25.6.2015 julkaisema kuva terminaalista. Samalle päivälle on päivätty kuva, jossa Kim Jong-un vierailee vielä avaamattomalla lentokentällä. Avajaisissa terminaalin edusta oli täynnään juhlapukuisia ihmisiä.\nTerminaaliin saapujia kohtaa valtavan kokoinen maapallo.\nPohjois-Korean lentoyhtiön Air Kyoron univormueleganssia.\nKim Jong-un vierailee vaimonsa Ri Sol-ju'n kanssa lentokenttäterminaalissa. Kuvan on julkaissut Rodong Sinmun -lehti 25.6.2015, jolloin terminaalia ei ollut vielä otettu käyttöön. Mainos (uutinen jatkuu alla)\nUusi terminaali on kuusi kertaa suurempi kuin sen paikalta purettu vanha terminaali. Matkustajia terminaalissa palvelevat muun muassa ylellisen näköiset hajuvesi- ja herkkumyymälät. Kokoonsa nähden terminaalin matkustajamäärät jäänevät kuitenkin hyvin pieniksi, sillä Pohjois-Koreasta säännöllisiä ulkomaanlentoja lentää vain kaksi yhtiötä - pohjoiskorealainen Air Koryo ja kiinalainen Air China.Lentämisestä kiinnostunut Kim Jong-un määräsi uuden kansinavälisen terminaalin rakennettavaksi vuonna 2012. Hän on vastuussa myös lentoyhtiön työntekijöiden univormujen muodistamisesta.Kim vieraili vaimonsa Ri Sol-ju’n kanssa terminaalissa viime viikolla, jolloin se ei vielä ollut käytössä.Eilisessä avajaisseremoniassa terminaalin edustan täytti maan tavan mukaisesti juhlapukuihin sonnustautuneiden ihmisten suorat rivit. Paikalla oli myös sekä armeijan ja ilmailualan edustajia.\nAvajaisten jälkeen ensimmäinen lento lähti Air Koryon koneella Kiinan Shenyangiin. MTV UUTISET – STT - AFP -AP Luetuimmat: Uutiset\nTaiwanin lentoturman syy selvisi: Lentäjä sammutti väärän moottorin\nBloomberg: Kreikan valtiovarainministeri eroaa, jos kansa äänestää kyllä


Yritystapahtumat - Vartiovene 55\nMerelliset yritystapahtumat Helsingissä\nLaiva sopii monenlaisten yritystapahtumien järjestämiseen. Meillä voit järjestää esimerkiksi ikimuistoisen kokouksen, asiakastilaisuuden, saunaillan, virkistyspäivän tai pikkujoulut, joko merellä tai laiturissa.\nRisteily toiveidesi mukaan\nTeemme kaikista tapahtumista erillisen tarjouksen asiakkaan tarpeiden mukaisesti. Suosituin yritystapahtuma on 3-6 tunnin risteily, jonka aikana kierretään Helsingin edustalla erikseen sovitulla reitillä. Risteilyn aikana voi mm. grillailla, saunoa ja nauttia maisemista kannen porealtaasta käsin. Risteilyihin voidaan liittää helposti laituritunteja joko ennen tai jälkeen risteilyn. Laivan kotisatama on touko-lokakuussa Hietalahdenranta Länsisatamassa ja marras-huhtikuussa Halkolaituri Pohjoisrannassa. Lue lisää risteilyistämme.\nKokous-, asiakas- tai henkilöstötilaisuudet\nRisteilyn yhteyteen voi järjestää myös erilaisia kokouksia, koulutuksia tai esimerkiksi yrityksen henkilöstö- tai asiakastilaisuuksia. Laivassa on kaksi salonkia, jotka sopivat sekä kokouskäyttöön että ruokailutilaksi. Suosittu kokonaisuus on pitää kokous ensin, laivan ollessa laiturissa ja sen jälkeen risteillä merelle rentoutumaan. Myös risteilyn jälkeen voi iltaa jatkaa laivalla. Lue lisää kokouksen järjestämisestä laivalla.\nTilat muuntautuvat kokouksesta viihteelle\nLaivan tilat muuntautuvat erilaisiin käyttötarkoituksiin. Etusalongissa on ruokailutilat noin 25 hengelle (isompienkin ryhmien ruokailut onnistuvat buffet-tyyppisesti pienellä aikataulutuksella) sekä korkeatasoinen AV-laitteisto kokouskäyttöön. Takasalongista löytyy videotykki sekä äänentoisto- ja karaokelaitteet. Se on helposti muunneltavissa kokoustilasta viihdetilaksi, esimerkiksi stand-up koomikon esiintymiseen tai vaikkapa pieneksi diskoksi. Laivan suurella takakannella on kesäisin tilaa kymmenille ruokailijoille tai vaikkapa bändille.\nRisteily Helsingin kauniissa saaristossa on jo itsessään mieleenpainuva ohjelmanumero, mutta jos haluat monipuolisen tai räätälöidyn tapahtuman, onnistuu se helposti erilaisten aktiviteettien avulla. Laivamme musiikilliseen miehistöön kuuluvat mm. Sami Saari, Vallu Lukka ja Sebastian ”Sebu” Rejman joita voit varata meiltä joko trubaduurina tai bändin kanssa. Lisäksi kauttamme löytyvät DJ-palvelut. Erityisesti tyky- ja virkistyspäiviin sopii huippuhauska Vartiovene 55 Päivä Merellä, johon voidaan sisällyttää paljon aktiviteetteja aina Rib-veneellä ajelusta Sup-lautoihin ja tarkkuusammuntaan. Lue lisää virkistyspäivän järjestämisestä. Tarjoamme myös monenlaisia muitakin ohjelmanumeroita, lue lisää aktiviteeteistamme.


Saksalaisella tarkkuudella vuodesta 1516 | Alko\nUutishuoneAjankohtaistaSaksalaisella tarkkuudella vuodesta 1516\nSaksalaisella tarkkuudella vuodesta 1516\nReinheitsgebot, Baijerin osavaltiossa vuonna 1516 määritelty oluen puhtauslaki, täyttää 500 vuotta.\nSaksalaisen oluenvalmistuksen historiallinen kulmakivi Reinheitsgebot täyttää 500 vuotta huhtikuun 23. päivä. Kyseessä on Ingolstadtin kaupungissa, Baijerin osavaltiossa vuonna 1516 määritelty oluen puhtauslaki, jota valtaosa Saksan merkittävistä panimoista noudattaa edelleen. Laki määrittää oluen sallituiksi raaka-aineiksi veden, ohrat ja humalat. Lisäksi hiiva sallitaan käymisaineena.\n”Saksalaiset oluet ovat tyylipuhtaita oluita omissa oluttyypeissään ja ne kiinnostavat asiakkaitamme. Saksasta tulee mahtavia ruokaoluita ja janonsammuttajia”, suitsuttaa Alkon panimotuotteiden tuotepäällikkö Tomas Salmi.\nSaksalaiset oluet ovat tyyliltään sopineet suomalaiseen olutmakuun: lageria, vahvaa lageria, pilsiä, vehnäoluita. Alkon valikoimassa on tänä päivänä jo yli 40 laadukasta saksalaista olutta ja vuoden 2016 aikana on tulossa runsaasti uutuuksia. Perinteisen olutmaan ensimmäinen tuote saapui Alkon hyllyille vuonna 1986.\nAlkossa on vietetty myös maailman kuuluisinta olutjuhlaa Oktoberfestia. Tänä vuonna Oktoberfestin kunniaksi valikoimiin saapuu kymmenkunta tuotetta. Oktoberfest-oluet ovat perinteisesti rikkaan täyteläisen maltaisia, usein keskiasteisesti humaloituja ja kokonaisuutena pehmeän vivahteikkaita.\n”Oktoberfestista on muodostunut tärkeä sesonki syksylle. Muita olutsesonkeja ovat kotimaisten pienpanimoiden käsityöläisolutviikot, pääsiäisoluet, kesän olutuutuudet ja jouluoluet”, Salmi kertoo.\nKoko Suomen virallinen glögikausi käynnistyy maanantaina 27.9., kun glögit ilmestyvät Alkojen hyllyihin kautta maan. Tänä jouluna glögi maistuu niin kylmänä kuin kuumana. Ja erityisesti ystävän kanssa nautittuna.\nHeinäkuun erikoiserät myyntiin poikkeuksellisesti 8.7.\nHeinäkuun erikoiserät myyntiin torstaina 8. heinäkuuta.\nHuhtikuun erikoiserät myyntiin poikkeuksellisesti 8.4.\nHuhtikuun erikoiserät myyntiin torstaina 8. huhtikuuta.\nTammikuun erikoiserät myyntiin poikkeuksellisesti 14.1.\nTammikuun erikoiserät tulevat poikkeuksellisesti myyntiin torstaina 14. tammikuuta.


Palvelunhallinta – Webhotelli.fi | Ohjesivusto\nPalvelun levytilan tarkistus\nVoitte tarkistaa palvelunne levytilan käytön hakemistokohtaisesti cPanel hallintapaneelin kautta. Valitkaa cPanelissa “Levytilan käyttö” yllä olevan kuvan mukaisesti. “Levytilan käyttö” sivulla näette palvelunne kaikki hakemistot kokoineen, mukaan lukien sähköpostipalvelun (mail/) ja MySQL-tietokantojen koot. Voitte myös alempaa sivua lajitella pienemmän hakemistolistauksen levytilan käytön perusteella, yllä olevan kuvan mukaisesti.\nWebhotelli.fi tukiosiossa voitte mm. hallita sopimuksen yhteystietoja tarkastella laskutushistoriaa tarkastella sopimuksen palveluita ja niiden tilannetta. kirjautua CPanel-hallintapaneeliin avata työpyynnön asiakastukeen sekä tarkastella uusimpia tiedotteitamme. Seuraavassa ohjeessa on kuvattu kuinka tukiosioon kirjaudutaan ja mistä saatte tarvittaessa kirjautumistunnukset palveluun. Kirjaudu Webhotelli.fi:n tukisivustoon osoitteessa: https://www.webhotelli.fi/tuki.php Mikäli et tiedä nykyisiä salasanojasi, löydät tunnukset tukisivustoon laskultasi. Alla olevassa kuvassa […]


Joulukoristeiden läpikäyntiä - joulun odotus alkaa | Coconut White\nJoulukoristeiden läpikäyntiä - joulun odotus alkaa\nOikein mukavaa perjantaita ja marraskuun ensimmäistä viikonloppua!\nTästä on mukavaa käynnistää viikonloppu etätöiden parissa käyntiin. Etätöitä tehdään tänään pienen apulaisen kanssa, joka sairastaa pientä lämpöä neljä vuotiaana neuvolasta saamasta yhdistelmärokotteesta. Onneksi tyttö on kuin oma itsensä ja yhdessä tässä jo aamukahvit keitettiin pienen apurin kanssa. Tänään aamulla päätin fiilistellä jo hieman tulevaa joulua, kun asetin meidän kahvikeittimeen jouluista makukahvia, jossa makuna on kanelia ja kardemummaa. Huumaava tuoksu ja erittäin miellyttävä lopputulos maun suhteen. Olin saanut tämän näytteen Habitare-messuilta ja nyt sen päätin avata. Joskus on kiva nauttia uusista makuelämyksistä ja kardemumman makuinen makukahvi kuuluu ehdottomasti siihen kategoriaan. Meidän kodin valtasi hyvin jouluinen tuoksu ja fiilis! Tuoksusta inspiroituneena ajattelin huomenna lasten kanssa leipoa joulutorttuja ja fiilistellä lähestyvää joulua.\nJouluisista tuoksuista onkin hyvä jatkaa matkaa meidän joulukoristeiden läpikäymiseen. Vuoden aikana sitä on jo päässyt unohtumaan, mitä joulukoristeita sitä kauniista Riviera Maisonin säilytyslaatikoista löytyykään. Joulukoristeita on vuosien saatoissa tullut kerättyä monesta eri paikasta. Viime vuonna en muistaakseni ostanut yhtään uutta joulukoristetta ja tänä vuonna ajattelin pitää saman linjan, nähtyäni taas kaikki omistamamme koristeet. Meiltä nimittäin löytyy 4 laatikkoa koristeita, joka on riittävästi tähän noin 80 neliöön. Tänään tutkitaan vielä viimeiset koristeet läpi ja huomenna aletaan fiilistelemään joulua täysillä.\nIhanaa perjantaita ja rauhallista viikonloppua toivottaen,\nDIY, elämäntavat, hankinnat, hyvinvointi, inspiraatio, joulu, keittiö, olohuone, oloilua, oma elämä, oma koti, oma koti sisustaminen, sisustus, suunnittelua, uusi koti, vuokrakoti\nAnonyymi 5. marraskuuta 2016 klo 2.26\nKauniita koristeita!<3 Sekoitan omiin kahvipuruihin a i n a kanelia ja kardemummaa <3 Niin hyvää! Ihanaa viikonloppua sinne!\nPadmerine Coconut White 6. marraskuuta 2016 klo 13.16\nKiitos! Oi, tuohan oli erittäin hyvä vinkki mitä voisi itsekin huomenna testata. Kiitos siis siitä <3


Olimme etsineet unelma taloa (omakotitalo 4h+k n.100m2) johon perhe perustaa jo puoli vuotta, potenttiaalisia ollaan käyty katsomassakin. Teimme myös yhdessä listauksen mitä unelma talosta löytyisi, millainen se olisi.\nSuuret oli suunnitelmat mutta vähempäänkin tyydyttäisiin. M:n ykkös kriteeri oli amme, minä taas haluan järkevän keittiön. Olemme kuitenkin todenneet että kannattaako 4h talo. Tarvitsemme siis tässä elämän tilanteesa makkarin itselle ja työhuoneen. Näillä kriteereillä taloihin lähdettiin tutustumaan.\nNo alkukesästä teimme tarjouksen uudesta jouluksi valmistuvasta erillistalosta. Paikka mahtava, tarpeeksi iso, uusi, mutta keittiö on pienehkö ja siinä on yäkerta kahdella makkarilla. Toiminta oli nopeaa sitten kun se oikea sattui kohdalle. Olin laittanut myyjälle edellisenä iltana esittelypyynnön, no hän soitti seuraavana päivänä aamulla ja sovimme että mennään katsomaan kohdetta (rakennustyömaata) iltapäivällä. Niin kävimme. Meillä oli kaksi mahdolista kohdetta lopulta päädyttiin sitten siihen isompaan eroa oli lähinnä makuuhuoneiden koossa pienemmässä oli kaksi 7,5m2 makuuhuonetta, ja niissä ei mahtunut kääntymään edes tyhjänä. Valitsimme siis n. 10 m2 isomman vaihtoehdon. Sovittiiin että mennään vielä toimistolle katsomaan esitteitä ja kuvia. Siellä sitten istuttiin 2 1/2 tuntia katseltiin kuvia ja esiteltiin asuntoa. Se on hyvä ja juuri sitä mitä ollaan hakemassa. Niin sitten tämän palaverin päätteksi varattiin tämä asunto meille.\nLähettänyt Riina/ComproVisual klo 20:29


Otteluennakko: Viikon vieraskiertue alkuun Ässien vieraana | Jukurit\nOtteluennakko: Viikon vieraskiertue alkuun Ässien vieraana\nJukureilla on edessään kolmen vierasottelun viikko. Ensimmäisenä joukkue matkaa länsirannikolle Ässien vieraaksi.\nJukurien viime viikko muuttui lopulta vapaaviikoksi, sillä ottelut Ilvestä ja Sportia vastaan peruttiin vastustajajoukkueissa ilmenneiden koronatapausten vuoksi. Mikkeliläisryhmä sai siis viettää aikaa kaukalossa pelien sijasta harjoituksien merkeissä.\nEnnen taukoa Jukurit voitti neljä ottelua putkeen, joista viimeisin tuli Pelicansin vieraana jatkoajalla. Tällä viikolla joukkueella on edessään vieraskiertue, jonka se aloittaa tiistaina Ässien vieraana.\n- Perjantaina jo harjoituksissa käytiin läpi pelillisiä asioita, joita tarvitaan Porissa. Nyt vielä kerrattiin niitä, että ollaan huomenna valmiina peliin, kertoi päävalmentaja Jari Kauppila.\nMikkeliläisten kokoonpano säilynee hyvin entisen kaltaisena. Joukkueesta varmuudella poissa ovat hyökkääjät Brandon Yip sekä Kristian Afanasyev, jotka huilaavat loukkaantumisten vuoksi loppukauden ajan.\nÄssät on tällä hetkellä sarjassa 11. sijalla. Viime ajat ovat olleet porilaisryhmällä tuloksellisesti vaisuja, sillä viimeisistä 14 ottelusta joukkue on voittanut kaksi.\nViime viikolla Ässät pelasi vain yhden ottelun ja nappasi siitä voiton, kun KooKoo kaatui tiukassa kamppailussa vieraskentällä 2-1. Sitä ennen joukkue oli kärsinyt tappiot Lukolle ja TPS:lle.\nTämän kauden keskinäisistä kamppailuista Jukurit on vienyt nimiinsä kaksi, kun se otti jatkoaikavoitot kotonaan sekä Porissa. Edellisessä keskinäisessä Ässät oli vahvempi Ikiomalla 7-0-lukemin.\nKoko sarjan maalipörssiä 29 maalillaan johtava ruotsalaishyökkääjä Sebastian Wännström on iskenyt maalit kahdessa edellisessä ottelussa. Hänen lisäkseen myös tanskalaishyökkääjä Nicolai Meyer on ollut tehokkaalla päällä viimeistelemällä kolmessa viime kamppailussa tehot 2+2.\n- Kova viikko on tulossa. Kovia työntekojoukkueita tulossa vastaan. Töitä saa tehdä, mikäli haluaa pisteitä mukaan raapia, Kauppila totesi.


Pireuksessa etsitään miinoja ennen olympialaisia - Ulkomaat - Uutiset - MTV.fi\nPireuksessa etsitään miinoja ennen olympialaisia\nUlkomaat Julkaistu 04.08.2004 03:52 (Päivitetty 05.08.2004 15:21)\nKisoihin matkustavien valtiomiesten asuntona toimivia risteilyaluksia ankkuroidaan Pireukseen.\nKreikan laivasto etsii miinoja maan suurimmassa satamassa Pireuksessa. Operaatio liittyy turvallisuustoimiin, joilla pyritään estämään terrori-iskut kymmenen päivän päästä alkaviin kesäolympialaisiin.\nKisoja seuraamaan tulevien valtiomiesten asuntona toimivia risteilyaluksia ankkuroidaan lähellä Ateenaa sijaitsevaan Pireukseen.\nKreikka on valjastanut käytännössä koko armeijansa turvaamaan Ateenan kesäkisoja.\nKisojen turvallisuusbudjetti on paisunut noin 1,2 miljardiin euroon, kaksi kertaa ennakoitua suuremmaksi.\nKaivosmiehiä loukussa Venäjällä Amerikkalainen sotilaspoliisi vaitonaisena kidutuskuulusteluissa


EU-sääntelyn minimitason riitettävä | Suomenmaa\nSuomen asenne EU:n direktiiveihin on aina ollut erikoinen.\nHaluamme järjestelmällisesti aina ylittää kansallisella lainsäädännöllämme EU:n asettamat miniminormit. Siten ammumme itseämme säännönmukaisesti jalkaan lisäämällä vapaaehtoisesti byrokratiaa sekä kustannuksia.\nKun muualla Euroopassa on opittu kysymään EU:lta: "Miten me voisimme toimia näin tai näin?", kysyvät suomalaiset aina: "Voimmeko me kuitenkaan tehdä näin tai näin?"\nJälkimmäiseen kysymykseen vastataan yleensä "ei ja ei", mutta ensimmäinen pakottaa pohtimaan erilaisia ratkaisuvaihtoehtoja.\nEU:n asettamien miniminormien ylittäminen on byrokratisoinut yhteiskuntaamme ja esimerkit ovat kaikkialla ympärillämme. Juha Sipilän hallitus on sitoutunut normien purkamiseen ja työ on hyvässä vauhdissa, mutta kaikki virkamiehet eivät ole tätä vielä tuntuneet ymmärtävän.\nYksi esimerkki aiheesta on taannoinen räjähdeasetus, joka kumottiin sen oltua voimassa kolme päivää. Asetus olisi velvoittanut patruunoita kotonaan säilyttävän hankkimaan paloturvallisen kaapin. Siihen olisi tullut merkitä säilyttäjän omat yhteystiedot, sekä asettaa kaappiin avotulenteon ja tupakoinnin kieltävät merkinnät sekä räjähdemerkki.\nTällaisessa ei ole mitään järkeä.\nKansallinen lisäsääntelymme aiheuttaa kilpailuhaittaa ja kustannuksia suomalaisille yrityksille ja veronmaksajille.\nKävin viime viikolla tutustumassa Lapin ammattiopiston toimipisteeseen ja luonnonvaratuottajien osaamiseen Kemijärvellä. Luonnonvaratuotannolle on maailmanlaajuista kysyntää ja alalla valtavasti potentiaalia.\nSuomessa isotkin yritykset ovat kuitenkin helisemässä alan normien ja sääntelyn myötä.\nJärjetön esimerkki sääntelystä on viime vuosina hittituotteeksi noussut pakurikääpä. Sitä voidaan käyttää pakuriteenä, mutta jos valmistat siitä vaikkapa kastikkeen tai karamellin, ei se enää ole laillista.\nJotta käyttö olisi laillista, pitäisi pakurikäävän käytölle kastikkeessa tai karamellissa hakea Euroopan komissiolta uuselintarvikelupa. Luvan saamiseksi yrittäjän taas pitää tehdä selvitys tuotteen turvallisuudesta.\nSelvitys voi tulla hyvinkin kalliiksi ja kun lupahakemuksen käsittely vie tällä hetkellä Eviran mukaan 2-4 vuotta, heittävät monet yrittäjät hanskat tiskiin heti alkuunsa. Onko tässä enää mitään järkeä?\nMielestäni valtioneuvoston tulisi pikapuoliin tehdä periaatepäätös EU-säädösten toimeenpanon vähimmäistason ylittävästä sääntelyn kiellosta. Tällä tarkoitettaisiin esimerkiksi sitä, että ministeriöiden tulisi aina pyytää valtioneuvoston kanslialta lupa lainsäädäntöhankkeisiin, jotka ylittävät EU:n minimitason, sekä esittää lisäsääntelylle uskottavat perusteet.\nKansallinen lisäsääntelymme aiheuttaa jatkuvasti kasautuvaa kilpailuhaittaa sekä kustannuksia suomalaisille yrityksille ja veronmaksajille. On koko kansakunnan etu, että tällaisesta järjettömyydestä luovutaan.\nMikko Kärnä Pienissä asioissa on hyveellisyyttä


Kilpailu on ohi – mutta myyntiasenne pysyy | GOJYSK.com\nMyymälän henkilökunta Espanjan Torreviejassa. Francisco Fiñaga (ensimmäinen oikealta) on Store Manager.\nSales Attitude Competition päättyi elokuun lopussa. Kilpailun päättyminen ei kuitenkaan tarkoita sitä, että myös myyntiasenne olisi jäänyt historiaan. Myyntiin keskittyminen jatkuu edelleen.\nKolmen kuukauden ajan kaikissa JYSK-myymälöissä on panostettu erityisesti myyntiasenteeseen. Oikeanlainen suhtautuminen asiakkaisiin auttaa parantamaan myyntiä ja nostamaan asiakastyytyväisyyttä, ja juuri siitä syystä Sales Attitude Competition -kilpailu käynnistettiin.\nKilpailu on nyt ohi, mutta myyntiasenne on toivottavasti tullut jäädäkseen. Espanjan ja Portugalin alueella Torreviejan myymälä vei kokonaisvoiton, ja myymälän kollegat pääsevät nyt viikonloppumatkalle sillä välin, kun Country Management huolehtii myymälästä. Sama pätee kaikkiin muihin kansallisiin kokonaisvoittajiin.\n"Olemme ylpeitä tämän kilpailun voitosta, sillä se osoittaa, että olemme onnistuneet työssämme, ja kyseessä on fantastinen palkinto koko tiimille heidän työpanoksestaan", toteaa Store Manager Francisco Fiñaga.\nHéctor Torres on Espanjan ja Portugalin JYSKin Retail Manager.\nHyvällä energialla on hyvä jatkaa\nEspanjan ja Portugalin JYSKin Retail Manager Héctor Torres haluaa ylistää Torreviejan myymälää sen hienosta valmiudesta palvella asiakkaitaan. Vieraillessaan Espanjan ja Portugalin myymälöissä Sales Attitude Competition -kilpailun aikana Héctor on yleisesti ottaen kokenut, että myymälöissä vallitsee hyvä energia ja siellä keskitytään hienosti asiakkaisiin. Tämän hän odottaa myös jatkuvan.\n"Tilivuoden 2020‒21 aikana olemme onnistuneet luomaan Espanjassa ja Portugalissa myyntiasennetta ruokkivan kulttuurin ja liikkeen. Tämä on johtanut siihen, että myymälät ovat itsenäisesti onnistuneet vahvistamaan myyntiasennettaan. Tämän pohjalta on ollut helpompaa tarjota tukea, seurata tilannetta ja vahvistaa myyntiasennetta kilpailun kautta. Kilpailu on ollut mahtava motivaattori, jolla myyntiasennetta on kasvatettu entisestään", Héctor kertoo.\nAsiakas ensin ja houkutteleva myymälä\nFrancisco Fiñagan mukaan voittoisa konsepti on asettaa asiakas aina etusijalle ja tehdä myymälästä asiakkaan kannalta hyvin houkutteleva. Tämä auttaa myös luomaan myymälään paremman tunnelman niin asiakkaan kuin myymälän henkilökunnankin kannalta.\n"Jokainen yritys on vaivan väärti ‒ ei vain palkinnon vuoksi vaan myös ammattiylpeyden kannalta, ja jokainen pienikin yksityiskohta myynnissä tuo oman palkintonsa. Kouluttaudumme edelleen tunteaksemme kaikki uudet tuotteet ja päivitämme jo olemassa olevaa tietoa, jotta voimme palvella asiakkaita ensiluokkaisesti", Francisco toteaa.


LA 9.6. klo 19.00 - Lohko B: Hollanti – Tanska, Metalist Stadium, Harkova - FutisForum2\n23.06.2018 klo 02:29:53\nKirjoittaja Aihe: LA 9.6. klo 19.00 - Lohko B: Hollanti – Tanska, Metalist Stadium, Harkova (Luettu 13426 kertaa)\nLA 9.6. klo 19.00 - Lohko B: Hollanti – Tanska, Metalist Stadium, Harkova\n: 09.06.2012 klo 01:23:32\nLauantai-illan huumaa on ilmassa, kun iloisen futiksen suurlähettiläät kohtaavat tässä B-lohkon avausottelussa. Hollanti ja Tanska mittailivat voimiaan jo MM-kisoissa ja tuolloin Hollanti oli parempi numeroin 2-0. Myös tuolloin ottelu oli joukkueiden avauspeli turnauksessa. Molemmilla miehistöt ovat säilyneet yllättävänkin hyvin samanlaisina parin vuoden aikana. Todennäköisesti 15 samaa pelaajaa on illalla avauksessa kuin kaksi vuotta sitten.\nHollanti lähtee turnaukseen paljon epävarmemmissa oloissa kuin kaksi vuotta sitten. Avainpelaajien kaudet seurajoukkueissaan ovat sujuneet pääosin mollivoittoisissa tunnelmissa. Kahdella kaverilla on sentään kulkenut, mutta epäonnekseen miehet pelaavat samalla pelipaikalla. Puolustuksessa päänvaivaa aiheuttaa kadonneen vasemman puolustajan metsästys. Pelillisesti Hollannin pitää saada peliään nopeammaksi, jotta palloa ei jäädä hinkkaamaan keskikentän pohjalle.\nHollannin todennäköinen kokoonpano:\nAfellay – Sneijder – Robben\nWillems – Vlaar – Heitinga – Van der Wiel\nPenkiltä löytyy ratkaisuvoimaa Huntelaarin, van der Vaartin ja Kuytin muodossa, jos peli ei muuten lähde kulkemaan. Viime päivinä kysymysmerkkejä on ollut lähinnä puolustuslinjassa. Joris Mathijsen ei pysty pelaamaan, mutta jää ryhmään tulevia otteluita varten. Ron Vlaar pelasi hyvin harjoitusotteluissa ja on nousemassa nyt avaukseen Mathijsenin tilalle. Vasemman laitapakin paikalle ollaan laittamassa 18-vuotias Jetro Willems, joka pelatessaan kirjoittaa EM-kisahistoriaa. Enzo Scifo pyyhitään ennätyskirjoista pois ja Willems on jatkossa nuorin EM-kisapelaaja, jos kentällä esiintyy.\nTanskaa voidaan pitää Hollannin reservijoukkueena. Sen verran laajaa on kokemus Hollannista tanskalaisten keskudessa. Morten Olsen on ollut ikuisuuden maajoukkueen valmentajana ja tuntee hollantilaisen jalkapallon hyvin Ajax-vuosiltaan. Pelaajistakin kymmenellä on historiaa Eredivisiestä. Viime hetken takaisku joukkueelle on Niki Zimlingin loukkaantuminen harjoituksissa. Ykkösmaalivahti Thomas Sörensen joutui jättäytymään jo ennen kisoja syrjään. Tosin Tanskalle Schmeichelin kutsuminen hiekkarannalta kisoihin on osoittautunut ennenkin kullanarvoiseksi.\nTanskan todennäköinen kokoonpano:\nKrohn-Dehli – Eriksen – Rommedahl\nKvist – C. Poulsen\nS. Poulsen – Agger – Kjaer – Jacobsen\nKjaerin vire on saanut arvostelua ja Andreas Bjelland kärkkyy omaa tilaisuuttaan. Vasen laitapakki Simon Poulsen oli kovasti sitä mieltä, että Robben joutuu juoksemaan hänen perässään ennemmin kuin toisin päin. Christian Erikseniä on hehkutettu jo melkoisesti ja nyt on aika antaa näyttöjä siitä, että nousu Euroopan huippujen joukkoon on tapahtumassa. Tanska on tuomittu monissa veikkauksissa lohkon heikoimmaksi, mutta se korvaa muilla avuilla pelaajien taitotason puutteet ja on vaarallinen joukkue.\nJäämme odottelemaan mielenkiintoista ottelua. Ratkaisijaksi sopisi hyvin Wesley Sneijder, joka viettää tänään 28-vuotissynttäreitään. Hollanti pelaa oransseissa paidoissa. Ottelun tuomitsee slovenialainen Damir Skomina (35v.).\nVastaus #1 : 09.06.2012 klo 09:35:38\nToivotaan että sympaattinen Tanska pystyy haastamaan puukengät. Tuskin tuloksellisesti, mutta pelillisesti ainakin\nVastaus #2 : 09.06.2012 klo 10:13:24\nTanska voi pelata melko paineettomasti tässä lohkossa, kun taas Hollannilla on alusta asti melkoisen messevät paineet. Odotan kuitenkin, että Hollanti hoitaa mallikkaasti ottelun, tulos: 3-1, maalit tekee Robben, Afellay ja Huntelaar tullessaan vaihdosta kentälle, sekä Tanskalta super-Nikke\nVastaus #3 : 09.06.2012 klo 11:01:24\nBert van Marwijkillakin on tänään juhlaottelu, kun mies istuu 50. kerran Oranjen penkin päässä. Oranje-koutsien pisimpien pestien listalla van Marwijk on sijalla 5, mutta kisojen aikana mies nousee mahdollisesti jopa jaetulle kakkossijalle. Alkulohkon viimeisessä ottelussa tavoitetaan Marco van Basten (52 ottelua), mahdollisessa puolivälierässä Rinus Michels (53) ja mahdollisessa finaalissa Dick Advocaat (55). Listaykkönen on Bob Glendenning 87 ottelullaan.\nDirk Kuyt on ollut luottosotilas ollen vain kolmesti poissa van Marwijkin alaisuudessa. Klaas-Jan Huntelaar on ollut tehokkain maalintekijä näissä otteluissa. Van Marwijkin alaisuudessa Hollanti on tehnyt avausmaalin 38 kertaa 49 ottelussa. Voittoon avausmaalin tekeminen on johtanut 32 kertaa.\nVastaus #4 : 09.06.2012 klo 11:01:51\nKaikki vedot kaatuu, jos Hollanti häviää. Veikkaisin 4-1 Hollannille.\nVastaus #5 : 09.06.2012 klo 11:25:30\nLuotan Tanskaan. Tasurihan tämä on.\nVastaus #6 : 09.06.2012 klo 11:44:05\nOsaako kukaan sanoa, missä voi lyödä vetoa siitä, montako pelaajaa Hollannilla on ottelun päättyessä kentällä?\nVastaus #7 : 09.06.2012 klo 11:53:41\nToivotaan Tanskan yltämistä tasapeliin, se toisi entistä enemmän jännitystä tuohon valmiiksi kovaan lohkoon. Hollannin puolustukseen\nkannattaa Tanskan antaa painetta ja prässiä oikein olan takaa. Heikolta tuo puolustus paperilla näyttää, mutta katsotaan sitten kun\n« Viimeksi muokattu: 09.06.2012 klo 15:51:21 kirjoittanut García »\nVastaus #8 : 09.06.2012 klo 12:45:56\nEikös Vlaarin tilalla voi olla Boumakin, vai olenko hakoteillä?\nVastaus #9 : 09.06.2012 klo 12:48:01\nRommedahl vs Willems tulee kyllä olemaan mielenkiintoinen taistelupari. Nopea rutinoitunut laituri vs em-kisojen kaikkien aikojen nuorin pelimies, riittääkö taso?\nEdit: Ai niin, se veikkaus: 3-0 Hollannille, Van Persien, Robben ja oma maali kulmatilenteessa Vlaarin puskun jälkeen\nVastaus #10 : 09.06.2012 klo 12:50:56\nHollannin hyökkäysvoima on liikaa Tanskalle tässä pelissä. Joukkue tekee vähintään kolme maalia, joista van Persie kaksi. Ei Tanskakaan jää ilman maalia, sillä Rommedahl iskee lohdutusmaalin.\nVastaus #11 : 09.06.2012 klo 12:56:28\nHollantihan tietenkin lähtee otteluun suosikkina. Joukkueella kuitenkin pieniä huolia, kun Mathijsen on loukkaantuneena sivussa, joka on paha menetys Hollannille.\nMielenkiinnolla seuraan Hollannin todella nuorta Willemsiä sekä Tanskan superlupausta Erikseniä.\nToivotaan, että Tanska antaa Hollannille kunnon vastauksen, mutta veikkaan Hollannin voittoa. 3-1 tai 4-1.\nVastaus #12 : 09.06.2012 klo 13:06:40\nLainaus käyttäjältä: Zilch - 09.06.2012 klo 11:44:05\n... montako pelaajaa Hollannilla on ottelun päättyessä kentällä?\nEi yhtään. Mulkku van Bommel kuulee ääniä ja johdattaa prinsessalauman kentältä.\nVastaus #13 : 09.06.2012 klo 13:33:53\nKuten jo aiemmin totesin niin Hollanti-fanin näkökulmasta on harmi että Tanska tulee nyt vastaan sillä Tanska on kisojen kenties sympaattisin joukkue ja oma kakkossuosikkini, eli vastustajana Tanska ei sytytä yhtään\nMutta kunhan saadaan tämä ottelu alta pois niin sitten meitä Hollanti-faneja aletaan hemmotella oikein kunnolla; ensin Saksa ja sitten Portugali. Vielä kun puolivälieriin päästäisiin ja siellä tulisi vastaan Venäjä, niin olisi aivan täydellistä.\nVastaus #14 : 09.06.2012 klo 14:04:00\nLainaus käyttäjältä: Kratos - 09.06.2012 klo 12:45:56\nVoisi toki, mutta eilenkin viimeisissä harjoituksissa Vlaar oli Heitingan parina, joten odotukset ovat Vlaarin avauspaikassa.\nVastaus #15 : 09.06.2012 klo 14:13:10\nLainaus käyttäjältä: Harmaja - 09.06.2012 klo 13:33:53\nItse taas toivon, että Hollanti painaa täydellä kaasulla lohkon voittoon ja näin välttää Venäjän puolivälierässä, eilen itänaapuri näytti todella vaaralliselta ja juuri tuollaiset nopeat vastahyökkäykset olisi myrkkyä, erityisesti toppariparille\nVastaus #16 : 09.06.2012 klo 14:45:38\nLainaus käyttäjältä: Panze - 09.06.2012 klo 14:13:10\nItse taas toivon, että Hollanti painaa täydellä kaasulla lohkon voittoon ja näin välttää Venäjän puolivälierässä\nSiis ottelun jännittävyyden kannalta Venäjä olisi paras vastustaja. Eikä vähiten EM 2008 kohtaamisen takia.\nVastaus #17 : 09.06.2012 klo 14:52:49\nKyllähän Hollanti tulee tästä matsista voiton ottamaan, mutta mitenkään helposti se ei tule tapahtumaan. Veikataan, että päättyy 2-1. Tanska saa otteluun sensaatiomaisen alun ja siirtyy johtoon jo 5 minuutin pelin jälkeen. Hollanti tulee olemaan hetken aikaa jo pienessä paniikissa ennenkuin saa pelinsä kulkemaan. Mitä pidemmälle peli etenee niin sitä enemmän Hollanti pääsee niskan päälle. Toiselle puoliskolle mennään kuitenkin Tanskan 1-0 johdossa. Noin 60 minuutin kohdalla Hollanti vihdoin saa tasoituksen aikaan. Tanska puolustaa ottelun loppuun asti pirun hyvin ja antaa kaikkensa, mutta silti Hollanti onnistuu viimeisen 5 minuutin aikana tekemään johtomaalin kulmapotkun jälkiflipperistä.\nVastaus #18 : 09.06.2012 klo 15:00:53\nLainaus käyttäjältä: Harmaja - 09.06.2012 klo 14:45:38\nJoo, toki näin, pelinähän tuo olisi varmasti huikea ja jännittävä\nVastaus #19 : 09.06.2012 klo 15:11:33\nKummankin puolella, ehkä Tanska vetää vähän enemmän altavastaajana mutta toisaalta Hollannin mahdollisuudet ovat muuten paremmat. Viisi maalia nähdään.\nVastaus #20 : 09.06.2012 klo 15:25:11\nHollanti on toinen inhokeistani näissä kisoissa, joten luonnollisesti olen vahvasti juuttien kelkassa! Ei Erikseniä ole turhaan hehkutettu, kyseessä on aivan ilmiömäinen pelaaja ja voi nostaa Tanskan pelin aivan uudelle tasolle. Jos pojan kantti kestää, niin luulen että Tanskalla on jopa saumoja jatkoon tästä lohkosta! Tänään hollannin kävelevät ihmiskyrvät Robbenin johdolla joutuvat tyytymään 1-1 tasuriin!\nVastaus #21 : 09.06.2012 klo 15:29:02\nVastaus #22 : 09.06.2012 klo 15:31:46\nItsellä olisi akuuttia rahavajetta kassassa, olisiko heittää vinkkiä?\nVastaus #23 : 09.06.2012 klo 15:45:28\nLainaus käyttäjältä: Panze - 09.06.2012 klo 15:31:46\nMielenkiinnolla odotan miten Eriksen vastaa huutoon, superjunnu on kuitenkin nostettu jo ennen kisoja suurimmaksi läpimurroksi ja taitaa olla pelipaikaltaan Tanskan hyökkäyspelin tärkein palanen. Toivon dominointia\nVastaus #24 : 09.06.2012 klo 15:57:43\nLuulen että tulee vauhdikas ja värikäs peli.\nTanska on tänään dynamiittia ja taistelee tasurin 2-2.


Herkullinen Suppilovahverokeitto | Esmeralda's\nLieko mikään parempaa kuin tuoreista suppiksista valmistettu sienikeitto! Suppilovahverokeitto syntyy helposti pannulla tai kattilassa joko tuoreista tai pakastetuista suppilovahveroista. Suppisten paistamisen kanssa kannattaa olla nopea, jotta sienten nesteet ei ehdi haihtua. Pannu siis kuumaksi ja paistamaan!\n1 l tuoreita tai 2-3dl pakastettuja suppilovahveroita\nKuullota sipulisilppu voissa pannulla. Lisää joukkoon sienet pilkottuna ja paista nopeasti pannulla. Mausta sienet suolalla ja pippurilla. Sekoita vehnäjauhot joukkoon ja kuumenna hetki. Lisää vesi ja kasvisliemikuutio joukkoon. Keitä hiljalleen muutaman minuutin ajan. Lisää joukkoon vielä kerma ja kuumenna kiehuvaksi. Tarkista maku ja tarjoile ruisleipätikkujen kera.\nSienet eivät suolan ja pippurin lisäksi muuta maustetta tarvitse, mutta keittoon saa makua kasvisliemikuutiosta.\nTavalliset ja tylsät ruispalat muuttuu kiinnostavammiksi kun leipäpalat paahtaa pannulla rapeiksi pienessä määrässä voita. Sienikeiton kaverina ne maistuvat herkulliselta!\nMeillä on onneksi paljon suppilovahveroita ja muita sieniä pakastimessa talveksi, joten herkullisia sienikeittoja syntyy takuulla useamman kerran lounaaksi.\nSyksyn kaunein sienipiiras\nArkiruokaa viikon jokaiselle päivälle – Kasv...\nTagged Kasvisruoka, Ruoka & Leivonta


Maailmantalous on IMF:n mukaan paremmassa tasapainossa ja kasvu vakaantuu\nIMF:n huhtikuun 2015 talouskatsauksen antia (video oikealla):\nKasvu on edelleen epätasaista; keskimäärin päästään 3,5% talouskasvuun. Kehittyvien maiden kasvu on hidastunut 4,6% -> 4,3% ja kehittyneiden kasvu on piristynyt 1,8% -> 2,4% vuositasolla.\nJulkisen velan kasvu on useimmissa maissa saatu kuriin, mutta lähes joka maassa on jokin ylivelkaantunut sektori, joka hidastaa kasvua. (Kuluttajien velaantuminen vähentää kulutusta, yritysten velkataakka hidastaa investointeja tai julkinen velka supistaa julkista tukiverkkoa.)\nÖljyn hinnan 45% alentuminen parantaa kehittyneiden maiden talouskasvua. Jotkin öljyntuottajamaat ovat joutuneet vaikeuksiiin mutta yleisesti ottaen vaikutus on ollut positiivinen.\nDollarin vahvistuminen on tasoittanut maailmantalouden kasvunäkymiä. Japani ja Euroalue saavuttavat USA:n kasvulukemia.


Maan muoto Poutanen, Markku 9789525329292 Rosebud Books\nMaa on parhaiten tunnettu taivaankappale, vaikka emme aina ajattelekaan sitä planeettana planeettojen joukossa. Kesti vuosisatoja oppia tuntemaan sen muodot ja ymmärtämään Maata muokkaavia prosesseja, ennen avaruusaikaa näimme Maasta kerrallaan vain pienen palasen ja näiden palasten yhdistäminen osoittautui yllättävän hankalaksi.\nMaan muoto tutustuttaa meidät maapallon tutkimuksen historiaan ja nykypäivään geodesian ja geodeettien näkökulmasta: miten Maan muotoa tutkittiin, miten merenkulun joskus katastrofaalisia paikanmääritysongelmia yritettiin ratkoa tai millä tarkkuudella karttoja tehdään.\nPerinteisen määritelmän mukaan geodesia on tiede, joka tutkii Maan kokoa ja muotoa, mutta nykypäivän geodesia on paljon muutakin. Olemme uusien haasteiden edessä. Ilmaston lämpeneminen, merenpinnan nousu, globaalit ja paikalliset muutokset ovat nyt tutkimuksen kohteina. Maa ei ole staattinen ja pysyvä vaan alati muuttuva, ja näiden muutosten tunteminen saattaa olla ratkaisevaa meidänkin tulevaisuudellemme.


Puoliverinen prinssi: Kunpa auringon päivät päällämme ei päättyisi koskaan\nSiiri syyskuuta 29, 2014\nTokavika kuva niiiin ihana ♥\nMustaki ! Toi valo... ♥\nAllu syyskuuta 29, 2014\nOooh ihana toi tokavika kuva! :)\nHii kiitos, se on mustaki sikakiva ! :)\nEn kestä! Ootte ihan sairaan ihana pari nuutin kaa! <3 ja sun kuvat on aina niin ihania että kateeks käy. Saispa omien kolmenki kaa tollasia kuvia. :)\nVoii, kiitos ! ♥ Haha, sano vaan millon ja minne niin pistän siskon juoksujalkaa teidät kuvailemaan ;)\nSandra syyskuuta 30, 2014\nVoi mitä heppaidylliä! :) Teistä Nuutin kanssa kyllä näkee, että olette bestiksiä. <3\nVoi ihana kuulla, niin me ollaan ♥\nNoora syyskuuta 30, 2014\nSuvi syyskuuta 30, 2014\nIhania kuvia! Tulee itelleki parempi fiilis näitä katsoessa :)\nSaimi Mimmi syyskuuta 30, 2014\nAivan ihania kuvia Susanna!\nVoi kiitos Kia ! :)\nOi että mä tykkään sikana näistä kuvista!! :) Ja sun takista myöskin, mistä se on? :D\nMä myös, sisko osaa kerta toisensa jälkeen otoksillaan yllättää ! :)\nApua, mä en kyllä yhtään muista mistä toi takki on kun äiti osti sen, mutta merkki on Brave Soul ! En tiedä löytyisiköhän jostakin googlettamalla...? Ainakin valmistajan sivuilla se edelleen on valikoimissa: http://bravesoul.es/en/LJK-HOPPJKTD. On kyllä tosiaan mustaki tosi kiva takki !! :)\nOnpas tällä jännä säkä, mitä nyt sain selvää noista kuvakulmista :'D Tosi kivoja kuvia muuten! Ootte nättejä :D Melkein samanväriset hiuksetki ;)\nJoo Nuutilla on tosi iso säkä ja aika taakse tulevat lapakuopat, ei aikoinaan tehnyt sopivan satulan löytämisestä ihan helppoa :D\nKiitos ! Me kans katottiin siskon kanssa, että onneks on samanvärinen tukka, haha ;)\nJonna Lintunen syyskuuta 30, 2014\nVoi että, aivan ihania kuvia! Ja tuo biisi...täydellistä! :)\nnoona syyskuuta 30, 2014\nUpeita kuvia, ihana tunnelma! :)\nKiitos, mäki ihan yllätyin näistä !! :)\nHanna syyskuuta 30, 2014\nTodella ihana ja syksyisiä kuvia! :)\nTaru syyskuuta 30, 2014\nOih, miten ihania kuvia ^_^\nKaisAA A syyskuuta 30, 2014\nVoi miten ihania kuvia ! Ootte kyl ihan täydellinen pari :--)\nVoihan, kiitokset ♥\nVau, hieno postaus ja ihania kuvia!\nSulla on tosi kiva kirjoitustyyli :))\noiiiii ihanii kuviii<3 !! toi biisi sopii kyllä teihin täydellisesti:)\nJolanda syyskuuta 30, 2014\nIhana tuo 7 kuva! :) Tosin niin on muutkin, mut ihan lemppari noista!!\nSe on mustaki ihan yli-ihana, melkein itkin ku se tuli kuvia kotona selatessa vastaan ♥\nKiia Häkkinen syyskuuta 30, 2014\nIhana Nuutti ja sinä myös!!! <3 Noista kuvista ei voi ees sanoo suosikkii ku kaikki on niin hienoi!\nAivan ihania kuvia! <33\nLotta K. syyskuuta 30, 2014\nVoi miten ihania te olette! <3\nAivan ihania kuvia, erityisesti 6,8 & 9 ovat mieleeni ;) <3\nSusanna lokakuuta 05, 2014\nvoi että, 9 kuva on aivan ihana <3 kaikki muutkin kyllä! <3 voi kumpa mullakin olisi oma jota voisi noin rakastaa.. :')\nVoih, toi oli jotenkin ihanasti sanottu... :') Toivottavasti sellaisen vielä joku päivä saat ♥


Vetteliä uhkaa lisärangaistus – saattoi rikkoa "mainesääntöä" | Keski-Uusimaa\n28.6.2017 - 12.04Urheilu Vetteliä uhkaa lisärangaistus – saattoi rikkoa "mainesääntöä" Sebastian Vettel.\nSebastian Vettel poltti viime sunnuntaina Bakun F1-kisassa päreensä ja ajoi tahallisesti Lewis Hamiltonin auton kylkeen. Hamilton perään ennen tilannetta ajanut Vettel väitti, että Hamilton olisi jarruttanut turva-auton perässä tahallaan.\nTuomaristo antoi Vettelille kymmenen sekunnin varikkopysähdysrangaistuksen. Sen seurauksena Vettel menetti voittomahdollisuutensa ja ajoi maaliin vasta neljäntenä. Vettel sai myös kolme rangaistuspistettä ja on kolmen rangaistuspisteen päässä yhden kisan ajokiellosta.\nAuto Motor und Sport uutisoi, että Kansainvälinen Autoliitto FIA saattaisi antaa Vettelille lisärangaistuksen. Vettel on saattanut rikkoa FIA:n sääntöä, jossa kuljettajalle määrätään rangaistus, jos he ovat aiheuttaneet toimillaan F1-sarjalle huonoa mainetta.\nVettel ei aiheuttanut kohua ensimmäistä kertaa. Viime syksynä Meksikon osakilpailussa hän haukkui kisan aikana radiossa FIA:n kilpailujohtajaa Charlie Whitingia painokelvottomin sanoin. Asiattoman toiminnan toistuvuus voi poikia hänelle sanktioita.


Palkanlaskija (kesätyö), Lassila & Tikanoja\nIlmoituksen osoite: https://tyopaikat.oikotie.fi/tyopaikka/1425541\nHei, oletko sinä Helsingin Tikanpesään palkanlaskennan tiimiin etsimämme\nTyössäsi hoidat monipuolisia palkanlaskennan tehtäviä yhdessä muiden palkanlaskijoiden kanssa, pörssiyhtiön rytmin mukaisesti. Ajallaan ja oikein maksettu palkka on meille palkanlaskennan tiimissä sydämen asia!\nLöytyykö sinulta ehkä jo aikaisempaa kokemusta palkanlaskennan tehtävistä? Vaikkei löytyisi, niin ei hätää, saat kattavan perehdytyksen ammattitaitoisilta ja mukavilta kollegoiltasi. Toivomme sinun olevan kiinnostunut työlainsäädännöstä ja työehtosopimusten määräyksistä. Kaupallinen koulutustausta erityisesti taloushallinnon alalta katsotaan eduksi. Olet näppärä järjestelmien kanssa ja pystyt myös ketterästi sopeutumaan erilaisiin palkanlaskennan toimintamalleihin ja prosesseihin. Itsenäinen, huolellinen, palvelualtis ja joustava tiimipelaaja pärjää meillä mainiosti. Pörssiyhtiössä tulee väistämättä eteen hektisiäkin tilanteita, jolloin huumorintajusi ja paineensietokykysi ovat arvokkaita ominaisuuksia.\nTule mukaan tekemään L&T:n palkkiksesta entistäkin parempi! Tässä työssä pääset tutustumaan monipuolisesti ison pörssiyhtiön palkanlaskennan tehtäviin ja prosesseihin sekä oppimaan eri järjestelmien ja työehtosopimusten kiemuroita. Kyseessä on kokoaikainen kesätyö, mutta toivomme, että pystyisit työskentelemään osa-aikaisesti myös jo ennen kesää.\nJätä hakemuksesi mahdollisimman pian, kuitenkin viimeistään 5.3.2021.\nMikäli sinulla on kysyttävää, ota ihmeessä yhteyttä joko palkanlaskennan tiimiesimies Sari Sipilään (050 385 3934) tai palkanlaskennan päällikkö Kristiina Sarantaukseen (040 679 0999).\nYhteyshenkilö: Rekry L&T (offre34590823.9860 (a) lassila-tikanoja-oyj.contactrh.com)